qundao/data-zh-poetry huggingface dataset:
姑苏八景五言古有序·支硎
作者：邓云霄
朝代：明

支公固好禅，何事偏爱马。至今饮马处，春水潺潺泻。王生立佳城，近在马涧下。因悟无生法，四大皆幻者。吴王坟踞虎，不及生公石。石悟已忘言，虎去无留迹。我来千载后，访古一叹息。山门夜寂寥，月冷剑池碧。太湖岂云阔，天地一勺水。我心无涯涘，汪汪亦如此。夜来风浪收，人坐明镜里。湖心伫彩云，缥渺思仙子。上方何处好，湖水浸长桥。月出摇波光，灵鹊若可招。醉后发清啸，空江动回潮。何须登绝顶，高险多风飙。灵岩有古寺，人道馆娃宫。不识西施貌，禅宗色是空。采香幽径没，响屧落山风。往事休回首，吴门匹练中。池边多灵草，山客和云拾。若不得惠泉，碧乳成枯涩。何如莲花石，风露寒仍吸。仙根自玉井，千年方结实。谁言城市近，别是一仙源。不用闷深洞，扁舟自到门。今时异秦世，六合共乾坤。已见吴门卒，揶抡笑绮园。六月廿四日，倾都出游戏。彼美赛洛神，空江客愁思。鸳鸯各有偶，何预傍人事。戏水溅莲花，元来不著水。
姑苏春情五首
作者：邓云霄
朝代：明

望中佳气满吴门，青帝行春入广原。柳眼渐醒蝴蝶梦，条风初返杜鹃魂。娇歌急管随车度，袨服新妆映日翻。共道丰年多乐事，球场先已选名园。笳鼓喧阗引土牛，汉官冠盖若云浮。铜街玉勒看调马，绣户珠帘尽上钩。词客别裁新乐曲，华筵初换小俳优。万钱不羡何家侈，七贵堂中列五侯。七宝香车斗侠斜，褰帷一笑尽良家。晴光自暖风前玉，春色先催胜里花。舞袖拂钗轻化燕，行云落鬓滑翻鸦。不知宴罢消春夜，谁并阊门萼绿华。骚客乘春日半臐，翩翩步障散红云。柔桑陌上逢秦女，青翰舟中见鄂君。芳树莺声偷玉笛，远郊草色上罗裙。春深预约兰亭饮，肯信流觞属右军。堪叹年华漏箭催，东君邀客且徘徊。谁家巧黛传新柳，有女怀春待标梅。十里香尘迷下市，千重芳思在层台。兴来须赴高阳会，休动江南庾信哀。
姑苏春情五首·其一
作者：邓云霄
朝代：明

望中佳气满吴门，青帝行春入广原。柳眼渐醒蝴蝶梦，条风初返杜鹃魂。娇歌急管随车度，袨服新妆映日翻。共道丰年多乐事，球场先已选名园。
姑苏春情五首·其三
作者：邓云霄
朝代：明

七宝香车斗侠斜，褰帷一笑尽良家。晴光自暖风前玉，春色先催胜里花。舞袖拂钗轻化燕，行云落鬓滑翻鸦。不知宴罢消春夜，谁并阊门萼绿华。
姑苏春情五首·其二
作者：邓云霄
朝代：明

笳鼓喧阗引土牛，汉官冠盖若云浮。铜街玉勒看调马，绣户珠帘尽上钩。词客别裁新乐曲，华筵初换小俳优。万钱不羡何家侈，七贵堂中列五侯。
姑苏春情五首·其五
作者：邓云霄
朝代：明

堪叹年华漏箭催，东君邀客且徘徊。谁家巧黛传新柳，有女怀春待标梅。十里香尘迷下市，千重芳思在层台。兴来须赴高阳会，休动江南庾信哀。
姑苏春情五首·其四
作者：邓云霄
朝代：明

骚客乘春日半臐，翩翩步障散红云。柔桑陌上逢秦女，青翰舟中见鄂君。芳树莺声偷玉笛，远郊草色上罗裙。春深预约兰亭饮，肯信流觞属右军。
婕好怨
作者：邓云霄
朝代：明

纨扇偷开故箧看，秋风落叶鬓同残。错疑香魄曾奔月，但觉深宫似广寒。
婕妤怨
作者：邓云霄
朝代：明

秋水落芙蓉，秋风冷团扇。君王素綦绝，草色玉阶遍。发堕云满肩，愁来雨沾面。谁将好明月，夜夜昭阳殿。
孙建侯邀饮观韩湘子传奇席上赋时
作者：邓云霄
朝代：明

啸有孙登响凤鸾，更携秋色入琼筵。歌回暗觉梁尘起，星聚应占剑气连。风急黄花催短鬓，夜长青女下遥天。挥杯莫讶逡巡酒，葛令元来号稚川。
孙燕诒卜伯符过小斋
作者：邓云霄
朝代：明

雀下空阶午梦馀，垂帘终日坐清虚。床头正熟贤人酒，户外谁停长者车？翠幕轻风吹散帙，银塘微雨对观鱼。相过休拟扬雄宅，焚草年来懒著书。
孝定皇太后哀词
作者：邓云霄
朝代：明

圣子宵祈太乙坛，上宾环佩已珊珊。鼎湖龙驭随先帝，瑶水仙娥引从官。一代母仪传史笔，九天慈诏下鸡竿。遗恩浩荡如春雨，多少疮痍洒泪看。
孟冬二之夜吴翁晋孙燕诒过访
作者：邓云霄
朝代：明

萧疏梧竹里，还似广文官。客至踏纤月，帘开怯晚寒。篆烟浮烛细，蒲俎引杯乾。何物堪留坐，论诗到建安。
孟冬二日彭贞元陈永平过访小酌共拈七阳与自得同赋
作者：邓云霄
朝代：明

白雪翻匙晚稻香，已移茶灶置糟床。百年几度逢丰岁，一石堪携入醉乡。野兴淹留鸡黍局，波光浮动水云庄。诸君剩有诗中画，得似红霞带夕阳。
孟冬同三司诸公游伯闻宗侯颐园二首
作者：邓云霄
朝代：明

百转千盘锦石斑，亭台高置彩云间。簪裾梁苑邹枚侣，词赋淮南大小山。雾拥芝房穿洞入，月寒苔磴踏霜还。翩翩飞盖酣清夜，怅望王孙独掩关。前朝陵阙入荆榛，朱邸重开结构新。山壁巨灵藏曲折，石驱东海斗嶙峋。园林自写诗中画，丘壑堪容世外身。闻道八公时在席，不知虚左属何人？
孟冬同三司诸公游伯闻宗侯颐园二首·其一
作者：邓云霄
朝代：明

百转千盘锦石斑，亭台高置彩云间。簪裾梁苑邹枚侣，词赋淮南大小山。雾拥芝房穿洞入，月寒苔磴踏霜还。翩翩飞盖酣清夜，怅望王孙独掩关。
孟冬同三司诸公游伯闻宗侯颐园二首·其二
作者：邓云霄
朝代：明

前朝陵阙入荆榛，朱邸重开结构新。山壁巨灵藏曲折，石驱东海斗嶙峋。园林自写诗中画，丘壑堪容世外身。闻道八公时在席，不知虚左属何人？
孟冬同陈袁诸子泛舟入郴
作者：邓云霄
朝代：明

楼船纤锦缆，箫鼓散江天。此夕潇湘上，人看李郭仙。卷帘初上月，流水入鸣弦。试问波间鸟，应知隐吏贤。
孟冬念二日集李将军伯修署中赏菊戏作把菊问答歌
作者：邓云霄
朝代：明

问黄菊，开何迟，严冬杀气凝东篱。金钱已过浮萸后，玉醴非逢落帽时。把花枝，堪笑汝，耽隐逸，有何趣。冷淡曾淹处士家，凄凉今倚将军树。名园百卉斗春妆，五侯七贵飞琼觞。如花少女出洞房，莺喉鸾舞调笙簧。一刻千金夜未央，汝时抽茎寸许长。野畦芳草同摧藏，到今开处满头霜。北风瑟瑟吹衣裳，月寒酒冷对虚堂。侍儿曲调虽绕梁，曲中哀怨含清商。纵有黄□与绿袖，敢与桃李争风光。把花枝，长太息。怯秋霜，傲秋色。一生不得青皇力，花兮花兮何岑寂。花动容，似解语。执予袖，附予耳。樽前莫笑我开迟，如君偃蹇还堪嗤。同朝鸳鹭燕云隔，失路风波粤水悲。致身何太晚，抽身何太早。不言时命乖，但说烟霞好。君归君归何草草？君家松桂可盘桓，惟我同君共岁寒。愿作君家篱下物，年年长得奉清欢。花有情，酒有味。泛英酌酒醉且歌，人世忙忙竟何事？君有刚心照雪霜，我将正色留天地。听花言，领花意，坚持晚节同须记。斗转参横未忍归，狂浮大白向花挥。花神有约酣余兴，明日携壶更典衣。
孟冬望日社集赏菊同用游字
作者：邓云霄
朝代：明

菊花催白几人头，节序惊心付拍浮。青女送霜何太晚，绿尊延爽似中秋。杜陵长作花溪主，元亮宜封酒国侯。向夕风摇波底月，不知身在广寒游。
孟冬黄菊盛开罗列听雨廊中酌赋效祝
作者：邓云霄
朝代：明

浩浩横塘泛玉觞，迟迟返照映金妆。岁阑未觉黄花仰，地僻能邀白日长。叶洒空廊疑过寸，露沽疏鬓渐成霜。薜萝门径清如水，石信人间有热肠。
孟夏三原县李园赏芍药
作者：邓云霄
朝代：明

芳郊结驷踏平沙，载酒名园览物华。拂座薰风徐度曲，入帘明月故窥花。梁尘夜动双飞燕，箫鼓声连一部蛙。信有馀闲兼吏隐，醉归衣袖染红霞。
孟尝君养士处
作者：邓云霄
朝代：明

不知天下士，浪说客三千。堂中食客已散尽，荒村鸡犬犹依然。可怜意气今谁见，可惜豪华若飞电。曲沼高台翳短蒿，遗碑断碣封残藓。雄风不及朱亥椎，侠气终输鲁连箭。当年三窟意何深，岂料坟崩狐兔侵。一曲雍门空洒泪，千秋泉户罢鸣琴。我行访古长叹息，西照东流浩无极。于今竟少市义人，休言养士不得力。
孟庙
作者：邓云霄
朝代：明

瞻拜三迁地，松杉古殿阴。大刚千古气，仁义七篇心。王□分自昔，见闻传至今。宫墙勤仰止，翘首泰山岑。
季冬十二日招同社诸子集朝爽台送别王鸣吉
作者：邓云霄
朝代：明

望远登台御朔风，离筵岁晏思无穷。路歧坐叹东西水，节序偏伤来去鸿。羌管寒声梅落后，楚关归梦月明中。他时对酒遥相忆，此夕深杯莫放空。
季夏十九日招羊城黄元卿偕里中同社集邻仙楼得来字
作者：邓云霄
朝代：明

罗浮东望郁崔嵬，楼阁平临水镜开。折简正招三岛客，有人先跨五羊来。佳期银汉看应近，爽气金天已暗催。向夕寒潮随月上，南溟清浅可流杯。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首
作者：邓云霄
朝代：明

兴来上客寻源，邀得素娥共酌。乘流泛木兰堂，引满倾金凿落。论文大业千秋，纵饮平原十日。尊开南浦潮生，缆解东山月出。烟霞癖入膏肓，天地容吾疏放。不须按拍弹弦，自有渔歌牧唱。细浪接三天水，閒身寄五湖船。惊饵鱼潜石底，忘机鸥立芦边。主宾尽脱形骸，风月共开怀抱。却怜倾盖新知，宛似班荆旧好。不管是非耳净，既完婚嫁身轻。鼓棹动摇星斗，乘风咫尺蓬瀛。一瓣莲花小舫，四边兰岸香风。但觉舟行天上，恍如人在壶中。扰扰世经万劫，閒閒梦破三生。试问云烟变幻，何如水月空明。风传蘋末微凉，棹拨縠纹细浪。君看月映红霞，何异花明锦帐。浦外金波浩浩，城头玉漏迟迟。斗有十千美酒，人逢三五佳期。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其一
作者：邓云霄
朝代：明

兴来上客寻源，邀得素娥共酌。乘流泛木兰堂，引满倾金凿落。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其七
作者：邓云霄
朝代：明

一瓣莲花小舫，四边兰岸香风。但觉舟行天上，恍如人在壶中。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其三
作者：邓云霄
朝代：明

烟霞癖入膏肓，天地容吾疏放。不须按拍弹弦，自有渔歌牧唱。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其九
作者：邓云霄
朝代：明

风传蘋末微凉，棹拨縠纹细浪。君看月映红霞，何异花明锦帐。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其二
作者：邓云霄
朝代：明

论文大业千秋，纵饮平原十日。尊开南浦潮生，缆解东山月出。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其五
作者：邓云霄
朝代：明

主宾尽脱形骸，风月共开怀抱。却怜倾盖新知，宛似班荆旧好。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其八
作者：邓云霄
朝代：明

扰扰世经万劫，閒閒梦破三生。试问云烟变幻，何如水月空明。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其六
作者：邓云霄
朝代：明

不管是非耳净，既完婚嫁身轻。鼓棹动摇星斗，乘风咫尺蓬瀛。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其十
作者：邓云霄
朝代：明

浦外金波浩浩，城头玉漏迟迟。斗有十千美酒，人逢三五佳期。
季夏望日博罗韩煦仲过访镜园晚泛木兰堂玩月以落日放船好轻风生浪迟为韵得六言十首·其四
作者：邓云霄
朝代：明

细浪接三天水，閒身寄五湖船。惊饵鱼潜石底，忘机鸥立芦边。
安期续到又步新字韵题赠余竹林小记再赋奉酬
作者：邓云霄
朝代：明

一曲传奇乐事新，竹林歌宴动香轮。沉酣元属清醒客，不饮翻为醉梦人。天上仙流多酒圣，世间俗物只钱神。逢君已悟丹丸诀，清淡能轻鹤背身。
宜春九咏 其一 春日
作者：邓云霄
朝代：明

上巳清明乐事仍，谁能寥落对孤僧？兔肥嫩草堪游猎，马凿新蹄试放鹰。鸣镝平原弓满月，割鲜荒店酒如渑。好携花债酬韦曲，更制春词拟杜陵。
宜春九咏 其七 春鸟
作者：邓云霄
朝代：明

却厌时禽太有情，名园处处变春声。纵饶黄口能调哢，须识东风解长成。啼月暗催千户晓，呼烟遥报六街晴。寄言挟弹闲游子，好袖双柑去听莺。
宜春九咏 其三 春风
作者：邓云霄
朝代：明

最爱封家十八姨，年年送暖赴春期。忽过小苑花争笑，轻度平林鸟不知。似是有心邀落絮，可能无意逐游丝。多情宋玉新词好，为语邻娃且自持。
宜春九咏 其九 春蚕
作者：邓云霄
朝代：明

五马踌蹰久未归，陌头愁见雉朝飞。眠多转觉蚕无力，桑老谁怜叶尽稀？心绪缠绵抽乱茧，啼痕乌咽理残机。才成半匹输官税，又向他家作嫁衣。
宜春九咏 其二 春宵
作者：邓云霄
朝代：明

醉后铜街并马行，少年游侠气纵横。红楼尽是宜春苑，青帝先开不夜城。明月自随歌扇转，长河还向酒杯倾。呼关竟觅平康宿，守吏何须问姓名？
宜春九咏 其五 春水
作者：邓云霄
朝代：明

江楼倚壁结花龛，夜雨摧花响石潭。泛泛落英明似锦，盈盈远色浅拖蓝。鸥群浦外行相狎，渔父矶头偶共谈。不用招邀淇上女，笔床茶灶兴方酣。
宜春九咏 其八 春蝶
作者：邓云霄
朝代：明

谁化香魂逐早春？徘徊南陌更东邻。几家芳苑堪乘兴，若个游蜂是故人。榻罢滕王无俗事，梦回庄叟有闲身。坐看残粉飘红雨，花底深杯莫厌频。
宜春九咏 其六 春花
作者：邓云霄
朝代：明

金谷平阳翳绿莎，感时长叹复高歌。看春走马休辞远，骤雨狂风可奈何。野日无情流水急，啼鹃渐老落花多。三春日日须行乐，风俗谁论晋永和？
宜春九咏 其四 春山
作者：邓云霄
朝代：明

山中历日杳无期，洞口春风亦不私。古院人闲听早鸟，空坛花落覆残棋。遥怜地僻春归晚，莫怪云深客到迟。试问刘郎经别后，天台胜事几人知？
宜春九咏·春日
作者：邓云霄
朝代：明

上巳清明乐事仍，谁能寥落对孤僧？兔肥嫩草堪游猎，马凿新蹄试放鹰。鸣镝平原弓满月，割鲜荒店酒如渑。好携花债酬韦曲，更制春词拟杜陵。醉后铜街并马行，少年游侠气纵横。红楼尽是宜春苑，青帝先开不夜城。明月自随歌扇转，长河还向酒杯倾。呼关竟觅平康宿，守吏何须问姓名？最爱封家十八姨，年年送暖赴春期。忽过小苑花争笑，轻度平林鸟不知。似是有心邀落絮，可能无意逐游丝。多情宋玉新词好，为语邻娃且自持。山中历日杳无期，洞口春风亦不私。古院人闲听早鸟，空坛花落覆残棋。遥怜地僻春归晚，莫怪云深客到迟。试问刘郎经别后，天台胜事几人知？江楼倚壁结花龛，夜雨摧花响石潭。泛泛落英明似锦，盈盈远色浅拖蓝。鸥群浦外行相狎，渔父矶头偶共谈。不用招邀淇上女，笔床茶灶兴方酣。金谷平阳翳绿莎，感时长叹复高歌。看春走马休辞远，骤雨狂风可奈何。野日无情流水急，啼鹃渐老落花多。三春日日须行乐，风俗谁论晋永和？却厌时禽太有情，名园处处变春声。纵饶黄口能调哢，须识东风解长成。啼月暗催千户晓，呼烟遥报六街晴。寄言挟弹闲游子，好袖双柑去听莺。谁化香魂逐早春？徘徊南陌更东邻。几家芳苑堪乘兴，若个游蜂是故人。榻罢滕王无俗事，梦回庄叟有闲身。坐看残粉飘红雨，花底深杯莫厌频。五马踌蹰久未归，陌头愁见雉朝飞。眠多转觉蚕无力，桑老谁怜叶尽稀？心绪缠绵抽乱茧，啼痕乌咽理残机。才成半匹输官税，又向他家作嫁衣。
宝带桥夜泊玩月二首
作者：邓云霄
朝代：明

长桥十里卧晴虹，吴会山川在镜中。岂有神鞭驱海石，遥听仙佩下琼宫。双星寄恨三天水，半夜怀人一笛风。此去沧洲知远近，且将孤舫狎渔翁。潮归月落夜渐分，人语空江隔岸闻。化鹤道士不入梦，弄珠神女能为云。天上白榆侵桂树，枝间干鹊随鸦群。秋近骚人无限意，乘流东下吊湘君。
宝带桥夜泊玩月二首·其一
作者：邓云霄
朝代：明

长桥十里卧晴虹，吴会山川在镜中。岂有神鞭驱海石，遥听仙佩下琼宫。双星寄恨三天水，半夜怀人一笛风。此去沧洲知远近，且将孤舫狎渔翁。
宝带桥夜泊玩月二首·其二
作者：邓云霄
朝代：明
体裁：七言律诗

潮归月落夜渐分，人语空江隔岸闻。化鹤道士不入梦，弄珠神女能为云。天上白榆侵桂树，枝间乾鹊随鸦群。秋近骚人无限意，乘流东下吊湘君。
宝带桥夜泊玩月二首·其二
作者：邓云霄
朝代：明

潮归月落夜渐分，人语空江隔岸闻。化鹤道士不入梦，弄珠神女能为云。天上白榆侵桂树，枝间干鹊随鸦群。秋近骚人无限意，乘流东下吊湘君。
客子
作者：邓云霄
朝代：明

客子庖厨薄，日来蝇鼠稀。自知心更远，敢谓俗能违。上客无回辙，呼童莫掩扉。宦情今可见，已息汉阴机。
宫柳
作者：邓云霄
朝代：明

宫坦绕咫尺，天上异人间。黛拂金塘晓，丝低辇路闲。深宫春自远，正殿昼长关。何日沾旗影，千官再侍班。
宫词四首
作者：邓云霄
朝代：明

禹甸尧封乐太平，芳年淑气满神京。璇霄日映龙文合，宝幄兰销瑞雾清。上苑预催游猎宴，西场初歇打球声。夜来谁得君王宠，舞马妖鸡尽赐名。万国时康赐大酺，六宫仙酒引醍醐。华清浴后摇红玉，香径人归步锦铺。南内歌声传晓漏，东方日影散啼乌。犹闻别院留王母，绛雪玄霜近到无。元夕鳌山烂熳游，蹙金奇服异宸旒。广寒移下随龙仗，玉女飞来集凤楼。星错华灯迷陆海，风吹仙曲满皇州。彩云更指维扬路，传诏文成已拜侯。玉蝀金鳌别有春，上元遥泛碧桃津。霞遮龙舸翻成幄，香度琼楼散作尘。纨扇暗题班氏女，绛帏空忆李夫人。妆残更学侯门巧，堕马啼眉事事新。
宫词四首·其一
作者：邓云霄
朝代：明

禹甸尧封乐太平，芳年淑气满神京。璇霄日映龙文合，宝幄兰销瑞雾清。上苑预催游猎宴，西场初歇打球声。夜来谁得君王宠，舞马妖鸡尽赐名。
宫词四首·其三
作者：邓云霄
朝代：明

元夕鳌山烂熳游，蹙金奇服异宸旒。广寒移下随龙仗，玉女飞来集凤楼。星错华灯迷陆海，风吹仙曲满皇州。彩云更指维扬路，传诏文成已拜侯。
宫词四首·其二
作者：邓云霄
朝代：明

万国时康赐大酺，六宫仙酒引醍醐。华清浴后摇红玉，香径人归步锦铺。南内歌声传晓漏，东方日影散啼乌。犹闻别院留王母，绛雪玄霜近到无。
宫词四首·其四
作者：邓云霄
朝代：明

玉蝀金鳌别有春，上元遥泛碧桃津。霞遮龙舸翻成幄，香度琼楼散作尘。纨扇暗题班氏女，绛帏空忆李夫人。妆残更学侯门巧，堕马啼眉事事新。
家报举次子志喜
作者：邓云霄
朝代：明

乡心秋思满瑶京，忽报添丁慰旅情。岂谓双珠能照乘，且看凡鸟亦和鸣。劬劳转忆亲恩重，生养欣逢圣世平。到日祗堪供笑语，傍人休浪拟徐卿。
宿乳源均丰馆在五岭最高处冱寒特甚春有积雪人呼为小北京顶平敞四匝烟村然贫苦不堪言矣二首
作者：邓云霄
朝代：明

百折千盘鸟道通，到来平地坐芙蓉。岚封石磴层层锁，画列银屏面面峰。榻近星河疑犯斗，云连衿枕梦从龙。寥寥下界遥相隔，只听天鸡当曙钟。登高遥望长安日，此地人呼小北京。贫苦正怜村落破，冱寒真比帝王城。桑麻不敌三冬雪，征戍尤勤四海兵。寄语道旁星使客，肯将民隐达承明。
宿乳源均丰馆在五岭最高处冱寒特甚春有积雪人呼为小北京顶平敞四匝烟村然贫苦不堪言矣二首·其一
作者：邓云霄
朝代：明

百折千盘鸟道通，到来平地坐芙蓉。岚封石磴层层锁，画列银屏面面峰。榻近星河疑犯斗，云连衿枕梦从龙。寥寥下界遥相隔，只听天鸡当曙钟。
宿乳源均丰馆在五岭最高处冱寒特甚春有积雪人呼为小北京顶平敞四匝烟村然贫苦不堪言矣二首·其二
作者：邓云霄
朝代：明

登高遥望长安日，此地人呼小北京。贫苦正怜村落破，冱寒真比帝王城。桑麻不敌三冬雪，征戍尤勤四海兵。寄语道旁星使客，肯将民隐达承明。
宿太平乡王氏虚堂
作者：邓云霄
朝代：明

房栊青嶂里，鸡犬白云边。辙迹经虞帝，民风类葛天。衣冠淮水远，家世宝刀传。客借虚堂宿，秋床抱月眠。
宿少林寺访雪居上人因订曹溪之游
作者：邓云霄
朝代：明

万山深处听流泉，古寺逢僧结净缘。折苇已从江北渡，浮杯欲问岭南禅。松花糁玉传香饭，蕙帐留云伴独眠。夜静悠悠绝尘想，梦随新月到西天。
宿岳馆书怀
作者：邓云霄
朝代：明

珊珊剑佩下云边，虚馆华灯坐洞天。济胜只凭双蜡屐，买山何用半文钱。风传疏磬门初掩，窗绕流泉梦亦仙。乞得湖南清绝地，续骚应著远游篇。
宿州清明三首
作者：邓云霄
朝代：明

忆昔少年日，芳辰恣浪游。呼鹰横北郭，走马出长楸。七贵轻调笑，千金不掉头。谁怜念载后，郎署尚淹留。墓田犹宿草，墟里已新烟。野哭人如此，伤春客泫然。离魂交舞蝶，洒血染啼鹃。后岭平山路，微茫落远天。芳草连天客转迷，清明风日自晴辉。攀桃簪柳有何意，越鸟燕鸿各异飞。过眼物华看改火，感时儿女倍沾衣。劳劳薄宦非吾事，一叹浮生欲息机。
宿州清明三首·其一
作者：邓云霄
朝代：明

忆昔少年日，芳辰恣浪游。呼鹰横北郭，走马出长楸。七贵轻调笑，千金不掉头。谁怜念载后，郎署尚淹留。
宿州清明三首·其三
作者：邓云霄
朝代：明

芳草连天客转迷，清明风日自晴辉。攀桃簪柳有何意，越鸟燕鸿各异飞。过眼物华看改火，感时儿女倍沾衣。劳劳薄宦非吾事，一叹浮生欲息机。
宿州清明三首·其二
作者：邓云霄
朝代：明

墓田犹宿草，墟里已新烟。野哭人如此，伤春客泫然。离魂交舞蝶，洒血染啼鹃。后岭平山路，微茫落远天。
宿禅房
作者：邓云霄
朝代：明

浮云逆旅本空虚，寄宿僧房夜漏徂。欲识禅心无住处，青莲露叶走明珠。
宿郴阳旧署与袁稚圭昆玉话旧
作者：邓云霄
朝代：明

迁客西征路八千，重过旧署更潸然。伤心狂事挥双涕，屈指流光已十年。拙宦风尘催马齿，故人星斗暗龙泉。虚堂对酒怜同病，感慨高歌宝剑篇。
寄友人读书西山野寺
作者：邓云霄
朝代：明

扰扰红尘地，思君在翠微。游人不到处，幽鸟亦忘机。碧草摇书带，秋风脆芰衣。竹窗休早掩，时有白云归。
寄怀陈直轩
作者：邓云霄
朝代：明

燕市栖迟揽敝裘，桥门春水忆同游。论心曾对风霜夜，往事俄惊十八秋。谁验白虹收楚玉？好吹赤电拂吴钩。伤离正叹南鸿断，又见潇湘向北流。
寄怀马康庄太史
作者：邓云霄
朝代：明

占星曾遇紫真官，犹忆衔杯坐夜阑。自堕羊肠悲失路，谁从鸥伴问持竿？五云城阙藜光远，八月蒹葭钓渚寒。人在长安红日下，年来徒向梦中看。
寄林坦之陈仪翔居庐之作
作者：邓云霄
朝代：明

西风落叶满长安，微雨孤灯坐夜阑。客里行藏秋又半，镜中勋业鬓将残。梦回水竹沧江阔，谁倚松杉白兔寒。拙宦十年同偃蹇，交游休浪说弹冠。
寄段幻然给谏
作者：邓云霄
朝代：明

卧病相怜叹远离，粤山楚水杳难期。梦迷湘汉无穷路，赋就蒹葭有所思。鸟雀人情堪闭户，赢输世局笑残棋。寄来一片罗浮月，照汝长松百尺枝。
寄米君梦省城慰其穷愁相招过岁二首
作者：邓云霄
朝代：明

侠气诗名满坫坛，傍人还作布衣看。交游末路情偏冷，霜雪前途日渐寒。疲马谁怜关塞远？孤鸿空叫稻粱难。君来且就袁安卧，长铗从今莫浪弹。风霜敝尽黑貂裘，恋恋绨袍有旧游。门静张罗还待雀，岁寒丛桂不知秋。开樽拟作平原饮，乘兴休回半夜舟。三载长安予共汝，贫交能白几人头。
寄米君梦省城慰其穷愁相招过岁二首·其二
作者：邓云霄
朝代：明

风霜敝尽黑貂裘，恋恋绨袍有旧游。门静张罗还待雀，岁寒丛桂不知秋。开樽拟作平原饮，乘兴休回半夜舟。三载长安予共汝，贫交能白几人头。
寄袁伯益望江
作者：邓云霄
朝代：明

五斗堪春酿，愁来几醉眠。谁能柔绕指，一任直如弦。风雨寸心折，闲忙两地偏。怜余甘拙宦，相念一潸然。
寄谢姚孟长太史二首姚长洲人
作者：邓云霄
朝代：明

西北红云望帝乡，新开日月照垂裳。清朝振羽多鹓鹭，才子挥毫近凤凰。赠绮交情同缟带，开函奇字染天香。瀛洲远隔南溟水，还念遍舟有夕郎。持竿晚坐粤江湄，双鲤迢迢入钓丝。书札远烦天上使，炎凉宁似世间儿。悲歌燕市谁同调，往事吴门忆故知。报道还山人未老，年来频梦采华芝。
寄谢姚孟长太史二首姚长洲人·其一
作者：邓云霄
朝代：明

西北红云望帝乡，新开日月照垂裳。清朝振羽多鹓鹭，才子挥毫近凤凰。赠绮交情同缟带，开函奇字染天香。瀛洲远隔南溟水，还念遍舟有夕郎。
寄谢姚孟长太史二首姚长洲人·其二
作者：邓云霄
朝代：明

持竿晚坐粤江湄，双鲤迢迢入钓丝。书札远烦天上使，炎凉宁似世间儿。悲歌燕市谁同调，往事吴门忆故知。报道还山人未老，年来频梦采华芝。
寄金陵孙燕诒
作者：邓云霄
朝代：明

浪起金山打石头，浮沉今昔几书邮。缄情遥寄六千里，往事回看十八秋。梦绕白门莲社冷，目穷红树雁声愁。班荆道故前期远，肠断君家旧酒楼。
寄钱长人讯其多病
作者：邓云霄
朝代：明

天入钱塘路渺茫，西湖秋色正苍苍。采残杜若人千里，望去蒹葭水一方。病渴黄庭消伏枕，闭关翠柏可为粮。青云自古怜同调，彩笔悲君尚芰裳。
寄题大家宰玄翁何老师南野别业二首
作者：邓云霄
朝代：明

星辰曳履领千官，勇退遥辞玉笋班。梦绕西清依北斗，园开南野即东山。会中九老谁前席？壶里三花好驻颜。漫道烟霞栖便稳，江湖廊庙正相关。溪环南野似蓬瀛，却笑平泉浪得名。一代人伦悬水镜，百年行乐寄棋枰。篱编锦石黄花绕，棹倚银沙白鸟迎。曾附公门桃李树，一枝先濯露华清。
寄题大家宰玄翁何老师南野别业二首·其一
作者：邓云霄
朝代：明

星辰曳履领千官，勇退遥辞玉笋班。梦绕西清依北斗，园开南野即东山。会中九老谁前席？壶里三花好驻颜。漫道烟霞栖便稳，江湖廊庙正相关。
寄题大家宰玄翁何老师南野别业二首·其二
作者：邓云霄
朝代：明

溪环南野似蓬瀛，却笑平泉浪得名。一代人伦悬水镜，百年行乐寄棋枰。篱编锦石黄花绕，棹倚银沙白鸟迎。曾附公门桃李树，一枝先濯露华清。
寄题新会伍邦直秘清居
作者：邓云霄
朝代：明

予从水镜理菟裘，君亦临流卜筑幽。竹里轩窗摇锦浪，帘前蘅杜满芳洲。夜凉濯魄弄溪月，沙净携壶狎野鸥。寄语清居休自秘，有人乘兴欲移舟。
寄题曾璇石年兄施造永济桥
作者：邓云霄
朝代：明

高蹑虹桥似步虚，欢声雷动跃龙鱼。神驱海石工先就，人度金绳乐有馀。望去七星天上水，归来驷马日边车。问君待月凭栏处，半夜曾传父老书。
寄题李曰辅清沧园兼颂名家济美且近仙居
作者：邓云霄
朝代：明

名园傍水称清沧，浩浩江如世泽长。乔木迁莺时睍睆，仙人骑鹤共翱翔。花团锦幄迎朝旭，月涌金波进晚觞。自笑疏狂老泉石，无缘缩地到高凉。
寄题李烟客水西别业步元韵五首
作者：邓云霄
朝代：明

坐与游鱼共乐，眠随独鸟成双。爱尔横塘片水，宛然如练澄江。万竹临流冉冉，百花绕径斜斜。沙印池边鸟迹，烟深水外人家。果熟野麋衔献，花落游丝带飞。但觉园林寂静，不知人世轻肥。檐前一抹青山，枕上几竿红日。任人载酒来过，累月科头不出。长日烟霞伴睡，中宵水月开扉。借问王孙何事，芳草萋萋未归。
寄题李烟客水西别业步元韵五首·其一
作者：邓云霄
朝代：明

坐与游鱼共乐，眠随独鸟成双。爱尔横塘片水，宛然如练澄江。
寄题李烟客水西别业步元韵五首·其三
作者：邓云霄
朝代：明

果熟野麋衔献，花落游丝带飞。但觉园林寂静，不知人世轻肥。
寄题李烟客水西别业步元韵五首·其二
作者：邓云霄
朝代：明

万竹临流冉冉，百花绕径斜斜。沙印池边鸟迹，烟深水外人家。
寄题李烟客水西别业步元韵五首·其五
作者：邓云霄
朝代：明

长日烟霞伴睡，中宵水月开扉。借问王孙何事，芳草萋萋未归。
寄题李烟客水西别业步元韵五首·其四
作者：邓云霄
朝代：明

檐前一抹青山，枕上几竿红日。任人载酒来过，累月科头不出。
寄题鸣鹤堂为贾孔澜僚长赋
作者：邓云霄
朝代：明

丛桂门前聚德星，别开新馆畜霜翎。月明引唳来蓬岛，昼永呼雏过草亭。羽客和鸣清应律，鲤庭高论静谈经。君家诗礼谁能问，却羡仙禽得窃听。
寒山寺避暑对客二首寺有佳竹可以消暑
作者：邓云霄
朝代：明

隔岸垂杨暗老枫，客来清午不闻钟。贫僧止解栽修竹，五月凉生制火龙。绿筱深深白鹤栖，烹茶烧笋称招提。此中已入清凉界，棋局淹留日易西。
寒山寺避暑对客二首寺有佳竹可以消暑·其一
作者：邓云霄
朝代：明

隔岸垂杨暗老枫，客来清午不闻钟。贫僧止解栽修竹，五月凉生制火龙。
寒山寺避暑对客二首寺有佳竹可以消暑·其二
作者：邓云霄
朝代：明

绿筱深深白鹤栖，烹茶烧笋称招提。此中已入清凉界，棋局淹留日易西。
寒食虎丘
作者：邓云霄
朝代：明

正喜宦无能，春山试一登。野村皆禁火，此地独传灯。空谷闻幽鸟，流云傍定僧。晚归休待月，人已踏金绳。
寒食雨
作者：邓云霄
朝代：明

孤城细雨中，惆怅度佳节。禁火食犹寒，思乡心转热。花兼春共老，世与人相阅。何事不归来，官闲好藏拙。
对酒
作者：邓云霄
朝代：明

愁心不复醒，欢伯日相召。湖南米价贱，曲檗事未了。摘来安石榴，粲粲何人笑。落盘珍珠红，色映琉璃妙。一醉解天韬，人间徒扰扰。
对雨惜花
作者：邓云霄
朝代：明

寂寞花神立浅苔，残妆垂泪湿红腮。湘江正恨流春去，水鹳何须唤雨来。
寿伦封君九十
作者：邓云霄
朝代：明

圭峰洞壑透玄关，佳气长浮紫水间。策杖行携三秀草，观涛曾到十洲山。鸾章名列金闺籍，莱彩人随玉笋班。闻道辟雍将宪老，伫看鹤发近龙颜。
寿刘门姑母九十又一
作者：邓云霄
朝代：明

银灯火树影流虹，绕膝儿孙笑语同。酒满霞觞摇锦浪，花薰莱彩散香风。千金良夜春方永，一朵晴云月正中。门外游尘深几许，下帘人坐蕊珠宫。
寿史右庭八十一
作者：邓云霄
朝代：明

雨过花朝景物新，满林红紫伴閒身。提壶鸟唱宜春曲，载酒门迎跨鹤人。渭水丝纶聊把钓，汉家黄绮未称臣。丹炉剩有千金药，谁信先生四壁贫？
寿周毓庭母赵孺人七十又一
作者：邓云霄
朝代：明

一轮明月照春宵，门对花溪正上潮。进酒共擎清玉案，征歌新奏白云谣。桂兰绕砌迎清佩，莺燕同声和洞箫。借问华筵几仙侣，瑶姬凤女尽相邀。
寿周石林七秩又一四首
作者：邓云霄
朝代：明

才名南斗两相高，草圣诗仙老更豪。碧眼身轻三岛鹤，彩云光映五铢袍。纵横放笔休临帖，感慨狂歌只续骚。便欲携壶来痛饮，对君心已醉醇醪。奇石崚嶒簇作林，疏狂偏得米颠心。书成龙卷临池墨，赋就人惊掷地金。白社但推诗律细，丹炉谁识道门深？招携共驾冰轮去，露宿梅花四百岑。高步翩翩健若飞，鹖冠堪衬芰荷衣。厨烹石髓邀人食，鬓插琪花带月归。踪迹近随河上老，烟霞久息汉阴机。试从椿树论年岁，莫问栽松大几围。乔梓人呼大小王，兔毫辉映凤毛长。堂前已种忘忧草，肘后曾传辟谷方。列坐贤星连锦席，行杯宝月落天香。百年胜事逢秋半，度曲宜歌夜未央。
寿周石林七秩又一四首·其一
作者：邓云霄
朝代：明

才名南斗两相高，草圣诗仙老更豪。碧眼身轻三岛鹤，彩云光映五铢袍。纵横放笔休临帖，感慨狂歌只续骚。便欲携壶来痛饮，对君心已醉醇醪。
寿周石林七秩又一四首·其三
作者：邓云霄
朝代：明

高步翩翩健若飞，鹖冠堪衬芰荷衣。厨烹石髓邀人食，鬓插琪花带月归。踪迹近随河上老，烟霞久息汉阴机。试从椿树论年岁，莫问栽松大几围。
寿周石林七秩又一四首·其二
作者：邓云霄
朝代：明

奇石崚嶒簇作林，疏狂偏得米颠心。书成龙卷临池墨，赋就人惊掷地金。白社但推诗律细，丹炉谁识道门深？招携共驾冰轮去，露宿梅花四百岑。
寿周石林七秩又一四首·其四
作者：邓云霄
朝代：明

乔梓人呼大小王，兔毫辉映凤毛长。堂前已种忘忧草，肘后曾传辟谷方。列坐贤星连锦席，行杯宝月落天香。百年胜事逢秋半，度曲宜歌夜未央。
寿孝廉凌耀南祖八十一
作者：邓云霄
朝代：明

九成台畔水沦涟，南去遥通隐士川。山鸟不忘仪凤日，石泉如奏解愠弦。烟霞别敞壶中境，花月争迎酒里仙。岂独钓璜称国宝，龙孙久已应奎躔。
寿尹冲玄社长八十又一二首
作者：邓云霄
朝代：明

啸傲松旁啜菊英，羡君疏懒得长生。双门调奏钧天静，八睡诗成蝶梦清。木榻枕流通桂海，云航驱浪泛蓬瀛。閒来却笑磻溪叟，垂老持竿尚钓名。赋罢归来岁月长，无怀一枕到羲皇。黑甜未了朝炊熟，白醉徐添午篆香。自扇阴阳仙灶火，尽消冰炭世人肠。逍遥悟得南华理，便欲从君乞睡方。
寿尹冲玄社长八十又一二首·其一
作者：邓云霄
朝代：明

啸傲松旁啜菊英，羡君疏懒得长生。双门调奏钧天静，八睡诗成蝶梦清。木榻枕流通桂海，云航驱浪泛蓬瀛。閒来却笑磻溪叟，垂老持竿尚钓名。
寿尹冲玄社长八十又一二首·其二
作者：邓云霄
朝代：明

赋罢归来岁月长，无怀一枕到羲皇。黑甜未了朝炊熟，白醉徐添午篆香。自扇阴阳仙灶火，尽消冰炭世人肠。逍遥悟得南华理，便欲从君乞睡方。
寿岳丈海月赵翁八秩又一二首
作者：邓云霄
朝代：明

趺坐忘言道气深，清风明月照虚襟。肯寻丹灶延年药，独抱青莲不染心。世上蜩螗喧可厌，云中鸡犬静闻音。丈人兴寄谁能会？知在梅花四百岑。有倩求仙学葛洪，向来传得鲍家风。乘龙曾许青云上，跨鹤堪从碧海东。酒进霞觞开艳菊，书归桂水托宾鸿。休嗟斗室才容膝，人拟蓬莱第一宫。
寿岳丈海月赵翁八秩又一二首·其一
作者：邓云霄
朝代：明

趺坐忘言道气深，清风明月照虚襟。肯寻丹灶延年药，独抱青莲不染心。世上蜩螗喧可厌，云中鸡犬静闻音。丈人兴寄谁能会？知在梅花四百岑。
寿岳丈海月赵翁八秩又一二首·其二
作者：邓云霄
朝代：明

有倩求仙学葛洪，向来传得鲍家风。乘龙曾许青云上，跨鹤堪从碧海东。酒进霞觞开艳菊，书归桂水托宾鸿。休嗟斗室才容膝，人拟蓬莱第一宫。
寿张九岳先生六秩六首
作者：邓云霄
朝代：明

岁星归后汉廷寒，十载名山老鹖冠。嘲啸烟云挥寸管，逍遥日月弄双丸。自然帝座通呼吸，何必刀圭始羽翰。闻道谪仙多玩世，图中笠屐任人看。五石扁舟号钓徒，少风波处即蓬壶。主人已署江湖长，献寿休将范蠡图。菊蕊潭边行可掇，酒香亭畔更重沽。不知黄鹤传书去，招得骑羊数子无？
寿张九岳先生六秩六首·其一
作者：邓云霄
朝代：明

岁星归后汉廷寒，十载名山老鹖冠。嘲啸烟云挥寸管，逍遥日月弄双丸。自然帝座通呼吸，何必刀圭始羽翰。闻道谪仙多玩世，图中笠屐任人看。
寿张九岳先生六秩六首·其二
作者：邓云霄
朝代：明

五石扁舟号钓徒，少风波处即蓬壶。主人已署江湖长，献寿休将范蠡图。菊蕊潭边行可掇，酒香亭畔更重沽。不知黄鹤传书去，招得骑羊数子无？
寿张九岳古稀初度四十五韵
作者：邓云霄
朝代：明

崧高移岭表，岳降在罗浮。紫气女牛尾，朱鹑桂海头。江山蟠瑞彩，麟凤产名流。颖悟黄童并，才名贾谊优。妙龄开万卷，奇字擅千秋。嗜癖穷坟典，冥搜遍索邱。手曾攀月窟，心自有天游。笔落虹霓绕，诗成罔象愁。公车频结客，国士辄相求。到处白莲社，人看紫绮裘。莺花迷楚国，烟月醉扬州。自重祢衡刺，争迎郭泰舟。声华同入洛，睨傲耻依刘。槐市瑶篇满，桥门璧水周。如云多后进，夺锦让前修。东阁门虽峻，南州榻屡留。秘书盈虎观，清秩近瀛洲。吹火燃藜杖，听鸡侍冕旒。鸣珂龙阙晓，散帙凤池幽。古典劳探讨，新编细校雠。木天推起草，粉署借持筹。税榷吴关墅，符分平越陬。一麾持虎竹，五马拥骅骝。美服人应妒，谗夫杼忽投。世情从枘凿，流品有薰莸。我自直如矢，谁能曲似钩？功名醒往梦，松菊赋归休。自号酒中圣，犹称花国侯。逍遥常笠屐，著述重琳球。高论排非马，弘文载汗牛。五车齐邺架，百尺埒陈楼。翰向朝云掞，灯从子夜篝。古今弹一指，日月入双眸。白发休轻镊，黄芽已早抽。金丹炼九转，桃实熟三偷。椿桂凌风茂，兰荪绕砌稠。芝田驯鹿鹤，瑶圃灿蔡榴。入座八公客，骑羊五子俦。凤笙歌迭奏，云液酒新篘。共醉壶中境，宁撄世上忧。朱明日似岁，沧海水成畴。既有舄为燕，何须杖刻鸠。渭滨何足拟，柱下实堪侔。似尔谁轩轾，惟子可倡酬。欲分三不朽，对垒割鸿沟。
寿总宪袁聚霞翁八十一
作者：邓云霄
朝代：明

南极星连牛女近，东莱山涌渤溟长。羊城昔号神仙窟，桂水今开翰墨场。既邻勾漏烟云杪，又接罗浮紫翠旁。水碧沙明相映秀，地灵人杰互呈祥。崧岳降神来上界，岁星谪籍在南方。霞标远纵天中步，蟾阙先攀月里香。作宰和风吹麦秀，行春雊雉集柔桑。露盈百里栽花满，云起双凫逼汉翔。听讼棠阴思召伯，埋轮都下惮张纲。骢散五花鸣玉勒，冠高一角耸神羊。直气人传殿上虎，威声先走道旁狼。回天大力垂青史，焚草高斋挂皂囊。官有转移仍服豸，台分内外总飞霜。辕门鼓角声偏壮，玉帐旌旗气倍扬。挥斧将坛催插羽，提兵蛮部促擒王。曾闻归燕巢林木，重见衣鸿足稻粱。氛祲万山消瘴疠，妖星千里落锋铓。吉甫文臣兼武备，伏波辟土更开疆。荆楚藩篱撑半壁，滇黔衽席倚全匡。军中韩范收犀甲，沼上夔龙待雁行。屹屹擎天标玉柱，迢迢渡海架金梁。谁云薏苡为怀宝？顿忆莼鲈返故乡。侯印未酬班定远，丰碑空纪杜当阳。囊俸只留田种福，籯金还置墨为庄。诸郎各振青云翮，老子宜开绿野堂。白发双吹鸣凤管，碧溪独敞卧龙冈。种成花柳如韦曲，植就蘅兰类楚湘。贺燕几回翔舞袖，迁莺百啭巧调簧。翚飞杰阁遥侵汉，尘隔仙居若望洋。半掩筠帘烟外榭，轻摇桂楫月中航。烂柯对客频敲局，垂饵临溪或钓璜。报道蒲轮征宿老，宜登枫陛辅新皇。非缘白鹤能留驾，为厌红尘懒束装。小草出山嗤孟浪，古松幽壑保贞刚。时礼空王翻贝叶，静看仙箓检砂床。香粳屡施斋僧饭，明水频供浴佛汤。閒戴星冠裁月帔，更烧丹灶构瑶房。熊经浩气随流转，龟息元神谨伏藏。奼女黄婆供仆役，交梨火枣作糇粮。金茎细咽三天露，石涧冥搜九节菖。不向马鞍矜矍铄，任持鸠杖纵徜徉。丹田默扇阴阳炭，银海长悬日月光。举世趋炎何翕赫，闭关却扫自清凉。眼空震旦三千界，年过磻溪八十强。景属三春春正好，历逢六日日维良。明堂新布青阳令，养老应分紫府浆。牛酒赐餔欢乐岁，金鸡颁赦遍遐荒。莱衣喜动家庭庆，嵩祝欣逢国祚昌。寿祖已看三代具，弄孙未觉百年忙。谢家宝树春逾茂，王氏高槐晚更芳。纳履称觞皆剑佩，趋庭触目尽琳琅。杯里影摇红琥珀，池中彩映紫鸳鸯。长鲸泻酒谁能竭？大枣如瓜倘许尝。南飞奏笛风偏细，北斗低檐夜未央。醉把兕觥浮太白，好倾银汉入流黄。双鹤能将三秀草，九仙仍献六铢裳。华筵自足酬芳岁，新曲还应奏乐章。下里惭予声轧茁，擅场有客韵琅锵。丹砂服剩分鸡犬，芝盖持随跨凤凰。愿向琼台称小史，共登员峤看桑沧。
寿曾见虞座师二首
作者：邓云霄
朝代：明

迟迟日月在壶中，佳气东南自郁葱。谁向香山誇白傅？还如洛社有温公。九重梦卜虚前席，一代冠裳拜下风。闲卷丝纶到溪畔，儿童争识钓璜翁。国步艰难倚老臣，翩翩鹤发待蒲轮。由来仁寿关元气，不藉仙方养谷神。齿德同推天下父，安危长系洞中身。欲传衣钵还能否，曾是门前立雪人。
寿曾见虞座师二首·其一
作者：邓云霄
朝代：明

迟迟日月在壶中，佳气东南自郁葱。谁向香山誇白傅？还如洛社有温公。九重梦卜虚前席，一代冠裳拜下风。闲卷丝纶到溪畔，儿童争识钓璜翁。
寿曾见虞座师二首·其二
作者：邓云霄
朝代：明

国步艰难倚老臣，翩翩鹤发待蒲轮。由来仁寿关元气，不藉仙方养谷神。齿德同推天下父，安危长系洞中身。欲传衣钵还能否，曾是门前立雪人。
寿温青霞侍御
作者：邓云霄
朝代：明

函关谁识犹龙气？荆楚先传避马名。七泽三湘巡欲遍，朱陵玄岳俨相迎。使星已扫南天净，卿月遥悬北阙明。好向秋空跨黄鹤，閒过橘井授长生。
寿王母太君九十一子适吾翁七十一同时进觞足称盛事矣
作者：邓云霄
朝代：明

住近罗浮古洞天，东方旭日照华筵。莱儿雪鬓还能戏，金母桃花莫问年。返哺祥乌依膝下，弄孙宝树满庭前。吹笙飞舄君家事，试检瑶函第一编。
寿黎玉涛七秩又一
作者：邓云霄
朝代：明

忆昔铜官踏铁船，令公鹤骨自翩翩。当时曾许琼华吏，今日真成陆地仙。四水浮村翻雪浪，双凫随步驾云烟。烦君为扫矶头石，迟我同看海变田。
射雉词
作者：邓云霄
朝代：明

轻风吹麦垄，野雉落山梁。耿介不相让，趫争各占场。宁知翳中人，伏机在其旁。枯弓一发响，雄殪雌悲伤。不恨人伏机，但恨媒相引。警戒各翻飞，缡褷过修畛。雉兮雉兮各有雌，如皋何事骄其妻。
将进酒
作者：邓云霄
朝代：明

君不见提壶鸟，前生不饮酒。遗恨东风怅落花，枝上提壶不停口。羲和鞭日急如梭，春光九十元无多。鹔鹴可典龟可换，但愿尊中日长满。杯行到君君莫辞，禽声有意君当知。休誇杏色如人颊，但恐杨花罥鬓丝。
小姑二首
作者：邓云霄
朝代：明

过雨延新爽，秋江正耐看。小姑初沐罢，一镜晓妆残。霞佩摇空翠，云衣怯早寒。淩波朝复暮，独立尔应难。化石照江心，空山若有人。帘栊收宿雨，罗袜不生尘。青鸟频通信，蓬山几问津。寄言作赋客，休拟楚台神。
小姑二首·其一
作者：邓云霄
朝代：明

过雨延新爽，秋江正耐看。小姑初沐罢，一镜晓妆残。霞佩摇空翠，云衣怯早寒。淩波朝复暮，独立尔应难。
小姑二首·其二
作者：邓云霄
朝代：明

化石照江心，空山若有人。帘栊收宿雨，罗袜不生尘。青鸟频通信，蓬山几问津。寄言作赋客，休拟楚台神。
小漆园八咏 其一 碧梧
作者：邓云霄
朝代：明

炎天庭院午生凉，为有双梧对小堂。金并银床邀夜月，彩鸾威凤待朝阳。瑶琴曲度龙门险，石鼓声传蜀道长。莫向西风惊一叶，疏枝偏不碍秋光。
小漆园八咏 其七 盆鱼
作者：邓云霄
朝代：明

日月曾闻寄一壶，谁云勺水异江湖。天光云影含虚镜，碧藻红鳞漾锦铺。渔父持竿空伫立，波臣卧辙笑相呼。翛然齐物同观化，未辨濠梁乐有无。
小漆园八咏 其三 古柏
作者：邓云霄
朝代：明

秋深霜落满园芜，爱尔亭亭晚节孤。黛色浮香如隐麝，苍枝横铁亦栖乌。古堂疏豁欹朝枕，小榭阴森换夕垆。老友岁寒堪共对，女萝余蔓莫教扶。
小漆园八咏 其二 翠竹
作者：邓云霄
朝代：明

长日谁堪领簿书，绕亭苍翠可逃虚。清风入榻茶烟罢，疏雨鸣梢午梦馀。赋就梁园无俗调，影摇湘水动仙裾。主人最爱清狂客，为问王猷肯命车。
小漆园八咏 其五 丹桂
作者：邓云霄
朝代：明

霓裳仙袖暗分丹，冉冉秋香怅独攀。霜露可能欺绿叶，神仙长与驻朱颜。寻芳有客登中岳，招隐何人继小山。遥望故乡森八树，西风流水夜潺潺。
小漆园八咏 其八 湖石
作者：邓云霄
朝代：明

永日求羊不到门，烟霞片石意犹存。神鞭驱出洞庭泣，仙子骑来震泽翻。幽壑转疑迷竹径，危峰直欲压松轩。参禅一悟生公偈，静坐焚香可对言。
小漆园八咏 其六 黄菊
作者：邓云霄
朝代：明

晚对金尊泛落英，西山爽气入秋明。偏怜骨为淩霜瘦，更羡香缘饮露清。薄宦几年犹浪迹，故园三径正含情。凭君寄谢东篱客，啸傲归来得此生。
小漆园八咏 其四 丛兰
作者：邓云霄
朝代：明

楚客香传九畹名，西轩栏槛最留情。当门弄色人争妒，幽谷孤芳尔独贞。冷翠迎秋襟袖薄，淡妆团露梦魂清。同心入室今何在，岁晏怀人别恨生。
小漆园八咏·碧梧
作者：邓云霄
朝代：明

炎天庭院午生凉，为有双梧对小堂。金并银床邀夜月，彩鸾威凤待朝阳。瑶琴曲度龙门险，石鼓声传蜀道长。莫向西风惊一叶，疏枝偏不碍秋光。长日谁堪领簿书，绕亭苍翠可逃虚。清风入榻茶烟罢，疏雨鸣梢午梦馀。赋就梁园无俗调，影摇湘水动仙裾。主人最爱清狂客，为问王猷肯命车。秋深霜落满园芜，爱尔亭亭晚节孤。黛色浮香如隐麝，苍枝横铁亦栖乌。古堂疏豁欹朝枕，小榭阴森换夕垆。老友岁寒堪共对，女萝余蔓莫教扶。楚客香传九畹名，西轩栏槛最留情。当门弄色人争妒，幽谷孤芳尔独贞。冷翠迎秋襟袖薄，淡妆团露梦魂清。同心入室今何在，岁晏怀人别恨生。霓裳仙袖暗分丹，冉冉秋香怅独攀。霜露可能欺绿叶，神仙长与驻朱颜。寻芳有客登中岳，招隐何人继小山。遥望故乡森八树，西风流水夜潺潺。晚对金尊泛落英，西山爽气入秋明。偏怜骨为淩霜瘦，更羡香缘饮露清。薄宦几年犹浪迹，故园三径正含情。凭君寄谢东篱客，啸傲归来得此生。日月曾闻寄一壶，谁云勺水异江湖。天光云影含虚镜，碧藻红鳞漾锦铺。渔父持竿空伫立，波臣卧辙笑相呼。翛然齐物同观化，未辨濠梁乐有无。永日求羊不到门，烟霞片石意犹存。神鞭驱出洞庭泣，仙子骑来震泽翻。幽壑转疑迷竹径，危峰直欲压松轩。参禅一悟生公偈，静坐焚香可对言。
小燕
作者：邓云霄
朝代：明

浅立花枝上，红襟映萼明。汉宫谁最恨？不及尔身轻。
小筑镜园池馆将成夏日何敬宇尹冲玄洪约吾曾资铭移舟载酒集邻仙楼得前字
作者：邓云霄
朝代：明

郊外楼台远市廛，飞云度鸟曲栏前。紫霞归去虚丹灶，彩鹢移来亦酒仙。四面波澄人在镜，一帘风细日如年。幽溪最是忘机处，莫讶轻鸥不避船。
小著
作者：邓云霄
朝代：明

自笑儒兼吏，芸窗竹影中。雄心消跃马，幽兴寄雕虫。钴鉧潭前月，愚溪树里风。寂寥长对此，染翰当书空。
小金山东坡祠
作者：邓云霄
朝代：明

烟笼蜃气晓霏微，竹色波光碧四围。冕服三朝留直骨，文章千载握灵玑。箫声月下成今古，鹤梦人间有是非。前世德云谁更问，怀仙孤屿憺忘归。
小金山春集
作者：邓云霄
朝代：明

维舟孤屿称春游，松桂阴阴石磴幽。江似鸭头遥对酒，人乘鳌背更登楼。栏前花鸟繁三月，眼底烟波到十洲。谁记妙高谈宿世，不知天地总浮沤。
小除日大雨雪
作者：邓云霄
朝代：明
体裁：诗

谁散天花乱打窗，高斋风味宛禅房。问君诗骨清如许，扫雪烹茶坐竹床。
少林寺观僧演武艺
作者：邓云霄
朝代：明

游侠队中称剑客，慈悲坛下变魔身。铁拳各展降龙手，金甲何须护法神。
尝樱桃有感
作者：邓云霄
朝代：明

近市樱桃买不难，红珠嚼碎瓠犀寒。东风昨送长安梦，中使亲看赐从官。
屏风曲
作者：邓云霄
朝代：明

云母栖鸾飞不起，宝障空明坐秋水。银蟾玉兔递送光，只留轻晕护秋霜。秋去春来还不撤，流萤夜度催炎热。可怜蕙质汗珠红，推开遥待大王风。
展二亲墓
作者：邓云霄
朝代：明

酹酒荒阡草色殷，愁云苦雾结哀颜。痛将满掬风前泪，洒向他年梦里山。霜露渐看秋又老，松杉宁有鹤飞还。栖乌昨夜号寒月，不觉朝来鬓已斑。
屡上疏不报感赋
作者：邓云霄
朝代：明

日暮空林鸟雀还，衙斋萧瑟似投闲。封章徒洒疮痍泪，阊阖谁开虎豹关？壮士有心思蹈海，愚公无力可移山。故园蕙帐悬秋月，梦里泉声落枕间。
山城
作者：邓云霄
朝代：明

返照落平芜，山城晚眺孤。岚光藏雾豹，江影舞樯乌。远屿涛声壮，层台暑气无。松楸归思急，不是为莼鲈。
岁暮书怀二首
作者：邓云霄
朝代：明

饥凤不吸粟，耻同鸡鹜肥。丈夫傲骨在，意气排云飞。五斗羞微禄，三冬未授衣。寄言陶处士，岁晏愿同归。暄和风日好，晓上酌霞楼。闾巷如塍错，轩车若水流。感时堪一笑，吊古起千愁。何处期鸾鹤，西山最上头。
岁暮书怀二首·其一
作者：邓云霄
朝代：明

饥凤不吸粟，耻同鸡鹜肥。丈夫傲骨在，意气排云飞。五斗羞微禄，三冬未授衣。寄言陶处士，岁晏愿同归。
岁暮书怀二首·其二
作者：邓云霄
朝代：明

暄和风日好，晓上酌霞楼。闾巷如塍错，轩车若水流。感时堪一笑，吊古起千愁。何处期鸾鹤，西山最上头。
岁暮倚阁二首
作者：邓云霄
朝代：明

莫向他乡叹岁华，小僮初进九疑茶。凭栏坐对江流笑，最爱鸳鸯摘浪花。痛饮狂歌颇自雄，醉乡深入宦情慵。俸钱归去供春酿，更买云边第一峰。
岁暮倚阁二首·其一
作者：邓云霄
朝代：明

莫向他乡叹岁华，小僮初进九疑茶。凭栏坐对江流笑，最爱鸳鸯摘浪花。
岁暮倚阁二首·其二
作者：邓云霄
朝代：明

痛饮狂歌颇自雄，醉乡深入宦情慵。俸钱归去供春酿，更买云边第一峰。
岁暮十六日大雪夜行衡山道中
作者：邓云霄
朝代：明

残冬寒作阵，半夜远游身。雪坠花千片，云沉月一轮。问更呼驿吏，分酒劳舆人。茅屋多琼树，谁知村落贫。
岁暮宿青冈馆闻雨时家眷后来杳无消息
作者：邓云霄
朝代：明

愁云送腊楚天低，儿女关心路转迷。家信尚悬千里外，客程遥隔万山西。蘧庐托宿怜疲马，风雨残更听晓鸡。莫怪柔肠绕关塞，有人今夜倚楼啼。
岁暮忆京华同籍旧游有感三首
作者：邓云霄
朝代：明

玉河桥畔柳如丝，尚忆鸣珂并马时。午夜催诗分刻烛，深春赌酒竞弹棋。青云天上怜高鸟，白眼人间耻皱眉。试问同朝鸳鸯侣，宫袍零落有谁知。一行作吏在风尘，手板朝朝祗向人。偶入朱门誇骤贵，何须白首始如新。要津道上无胶漆，阿堵丛中有鬼神。傲骨从来倚松石，折腰终未称吾身。江湖岁暮天多风，龙蛇已蛰鸿雁空。远书屡寄长不达，幽梦失路难为通。弹冠结绶浪相许，工竽好瑟将无同。庭前扫雪且煮茗，疏竹影外月出东。
岁暮忆京华同籍旧游有感三首·其一
作者：邓云霄
朝代：明

玉河桥畔柳如丝，尚忆鸣珂并马时。午夜催诗分刻烛，深春赌酒竞弹棋。青云天上怜高鸟，白眼人间耻皱眉。试问同朝鸳鸯侣，宫袍零落有谁知。
岁暮忆京华同籍旧游有感三首·其三
作者：邓云霄
朝代：明

江湖岁暮天多风，龙蛇已蛰鸿雁空。远书屡寄长不达，幽梦失路难为通。弹冠结绶浪相许，工竽好瑟将无同。庭前扫雪且煮茗，疏竹影外月出东。
岁暮忆京华同籍旧游有感三首·其二
作者：邓云霄
朝代：明

一行作吏在风尘，手板朝朝祗向人。偶入朱门誇骤贵，何须白首始如新。要津道上无胶漆，阿堵丛中有鬼神。傲骨从来倚松石，折腰终未称吾身。
岁暮过长安驿有感
作者：邓云霄
朝代：明

长安无梦到，此驿号长安。不遇迷津苦，谁知望阙难。日随心共远，岁与鬓同残。更尽湖南路，群山拥汉官。
岁暮送刘子真归宜城
作者：邓云霄
朝代：明

论文促膝片言投，惜别寒风入客裘。孤剑轻装随北雁，閒园高榻冷南州。归程迢递千山雪，旅况凄清一叶舟。两地怀人共明月，粤王台榭谢公楼。
岁暮酌别孝廉区启图白源昆季归端州
作者：邓云霄
朝代：明

閒园细草渐生烟，春信新归在客先。彩笔千秋推二陆，贤星五夜照三天。迎年送腊花间酒，别鹤离鸾月下弦。惆怅柳条丝未挂，那能长系孝廉船。
岭海秋怀九首
作者：邓云霄
朝代：明

萧萧短发晚风前，闲坐高楼弄紫烟。夜色正怜人静后，秋声多在雁啼边。戏调玉露添清酒，高挽银河洗碧天。已觉身轻堪跨鹤，欲从羊石觅飞仙。自笑平生感慨多，秋来怀抱近如何？山中老友招松桂，水畔新衣制芰荷。懒听侯门金缕曲，且酬渔父竹枝歌。月明不浅观涛兴，风急潮头起白波。江村返照水云黄，虾蟹莼鲈共醉乡。仕路几年惊滟滪，扁舟今日到沧浪。尊前词客皆仙侣，方外闲身有漫郎。何处横江调铁笛？数声吹落海门霜。满瓮松花酒正篘，好将沉醉度清秋。年华冉冉嗟弹指，世事纷纷总掉头。野鹤不知天地阔，冥鸿宁为稻粱谋。岩扉未了华山梦，谁信江湖有子牟。闭门人事未萧条，为有秋花慰寂寥。失学且从豚犬懒，娱亲偏喜瑟琴调。闲云粤峤宜高枕，苦海吴门想折腰。乞得长林容散木，尽收风月入诗瓢。松楸凝望肃阴阴，不是他乡亦越吟。风木缠绵千古恨，蓼莪凄断一生心。长云度雁驱寒色，夜雨啼乌送苦音。试问愁肠今几许，南溟难比九原深。朔鸿来处是燕云，粤海迢遥万里分。耕凿敢忘尧舜力，讴歌长恋圣明君。批鳞殿上心犹壮，谏草囊中久已焚。九塞烽烟传警急，那堪边报入秋闻。五年落魄叹浮湘，翘首湖南似故乡。别后音书回雁阵，向来岐路怯羊肠。芝山碑板霞千片，石鼓楼台水一方。更有巍庵临岳顶，梦魂常绕楚天长。结社曾推一字师，中原兄弟动秋思。鱼沉雁断人千里，雌伏雄飞又一时。风雅才名身后定，月梁颜色梦中疑。幽窗尚忆连床语，赠卷重披旧日诗。
岭海秋怀九首·其一
作者：邓云霄
朝代：明

萧萧短发晚风前，闲坐高楼弄紫烟。夜色正怜人静后，秋声多在雁啼边。戏调玉露添清酒，高挽银河洗碧天。已觉身轻堪跨鹤，欲从羊石觅飞仙。
岭海秋怀九首·其七
作者：邓云霄
朝代：明

朔鸿来处是燕云，粤海迢遥万里分。耕凿敢忘尧舜力，讴歌长恋圣明君。批鳞殿上心犹壮，谏草囊中久已焚。九塞烽烟传警急，那堪边报入秋闻。
岭海秋怀九首·其三
作者：邓云霄
朝代：明

江村返照水云黄，虾蟹莼鲈共醉乡。仕路几年惊滟滪，扁舟今日到沧浪。尊前词客皆仙侣，方外闲身有漫郎。何处横江调铁笛？数声吹落海门霜。
岭海秋怀九首·其九
作者：邓云霄
朝代：明

结社曾推一字师，中原兄弟动秋思。鱼沉雁断人千里，雌伏雄飞又一时。风雅才名身后定，月梁颜色梦中疑。幽窗尚忆连床语，赠卷重披旧日诗。
岭海秋怀九首·其二
作者：邓云霄
朝代：明

自笑平生感慨多，秋来怀抱近如何？山中老友招松桂，水畔新衣制芰荷。懒听侯门金缕曲，且酬渔父竹枝歌。月明不浅观涛兴，风急潮头起白波。
岭海秋怀九首·其五
作者：邓云霄
朝代：明

闭门人事未萧条，为有秋花慰寂寥。失学且从豚犬懒，娱亲偏喜瑟琴调。闲云粤峤宜高枕，苦海吴门想折腰。乞得长林容散木，尽收风月入诗瓢。
岭海秋怀九首·其八
作者：邓云霄
朝代：明

五年落魄叹浮湘，翘首湖南似故乡。别后音书回雁阵，向来岐路怯羊肠。芝山碑板霞千片，石鼓楼台水一方。更有巍庵临岳顶，梦魂常绕楚天长。
岭海秋怀九首·其六
作者：邓云霄
朝代：明

松楸凝望肃阴阴，不是他乡亦越吟。风木缠绵千古恨，蓼莪凄断一生心。长云度雁驱寒色，夜雨啼乌送苦音。试问愁肠今几许，南溟难比九原深。
岭海秋怀九首·其四
作者：邓云霄
朝代：明

满瓮松花酒正篘，好将沉醉度清秋。年华冉冉嗟弹指，世事纷纷总掉头。野鹤不知天地阔，冥鸿宁为稻粱谋。岩扉未了华山梦，谁信江湖有子牟。
巫山高
作者：邓云霄
朝代：明

山十二兮同云隔，暮雨兮渺难分。天既昏兮峡急，肠欲断兮猿闻。山中人兮披霞衣，乘文螭兮翳桂旗。为谁需兮然疑，魂亭亭兮来迟迟，鸠为媒兮鸩先之。椒浆兮兰籍，君不御兮日将夕。经滟滪兮下瞿塘，怅佳人兮天一方。
己未元夕曲八首
作者：邓云霄
朝代：明

铁锁严城夜不扃，桂宫人亦启云屏。仙声不独霓裳曲，环佩珊珊自可听。春日迟迟夜更长，华星宝月让灯光。灯摇酒浪飞鹦鹉，风送箫声引凤凰。春夜千金价未高，十千一斗市春醪。已开芳宴延珠履，肯惜翻杯污锦袍。绮罗队队踏芳春，士女宫妆态转新。十里灯烟团紫雾，六街龙脑散香尘。市桥桥畔月偏多，谁戛流云发浩歌？天上繁星连绣陌，栏前轻浪接银河。吹箫明月醉迷楼，廿四桥边忆旧游。今夕河梁看夜市，可怜风景似扬州。隋宫剪彩未须誇，火树能开顷刻花。更羡秋千绳百尺，牵回璧月莫西斜。丰年灯景倍风光，歌管千门夜未央。郭北已开驰马埒，城南新敞打球场。
己未元夕曲八首·其一
作者：邓云霄
朝代：明

铁锁严城夜不扃，桂宫人亦启云屏。仙声不独霓裳曲，环佩珊珊自可听。
己未元夕曲八首·其七
作者：邓云霄
朝代：明

隋宫剪彩未须誇，火树能开顷刻花。更羡秋千绳百尺，牵回璧月莫西斜。
己未元夕曲八首·其三
作者：邓云霄
朝代：明

春夜千金价未高，十千一斗市春醪。已开芳宴延珠履，肯惜翻杯污锦袍。
己未元夕曲八首·其二
作者：邓云霄
朝代：明

春日迟迟夜更长，华星宝月让灯光。灯摇酒浪飞鹦鹉，风送箫声引凤凰。
己未元夕曲八首·其五
作者：邓云霄
朝代：明

市桥桥畔月偏多，谁戛流云发浩歌？天上繁星连绣陌，栏前轻浪接银河。
己未元夕曲八首·其八
作者：邓云霄
朝代：明

丰年灯景倍风光，歌管千门夜未央。郭北已开驰马埒，城南新敞打球场。
己未元夕曲八首·其六
作者：邓云霄
朝代：明

吹箫明月醉迷楼，廿四桥边忆旧游。今夕河梁看夜市，可怜风景似扬州。
己未元夕曲八首·其四
作者：邓云霄
朝代：明

绮罗队队踏芳春，士女宫妆态转新。十里灯烟团紫雾，六街龙脑散香尘。
己未元日雨
作者：邓云霄
朝代：明

正报鼓钟催献岁，那堪风雨妒新春。相过岂惜障泥锦，拚醉从欹折角巾。草本含滋添秀色，鱼龙冲浪起潜鳞。晴来好放东郊马，嫩绿平铺不动尘。
己未首夏于清凉处小敞石池长三丈馀水高于地二尺许栽莲蓄鱼近玩甚适喜赋二诗
作者：邓云霄
朝代：明

园林潇洒称幽栖，石沼新开小院西。谁向华山移玉井？宛如镜水透耶溪。风来荷动鱼偏近，雨过波浮地转低。安得杜陵摇彩笔，残山剩水尽留题。清凉世界小池边，云影天光相映鲜。最爱鱼苗穿碧荇，还怜荷叶叠青钱。闭关永日无车马，抱膝高吟自岁年。领得江湖无限趣，倚栏长对水中仙。
己未首夏于清凉处小敞石池长三丈馀水高于地二尺许栽莲蓄鱼近玩甚适喜赋二诗·其一
作者：邓云霄
朝代：明

园林潇洒称幽栖，石沼新开小院西。谁向华山移玉井？宛如镜水透耶溪。风来荷动鱼偏近，雨过波浮地转低。安得杜陵摇彩笔，残山剩水尽留题。
己未首夏于清凉处小敞石池长三丈馀水高于地二尺许栽莲蓄鱼近玩甚适喜赋二诗·其二
作者：邓云霄
朝代：明

清凉世界小池边，云影天光相映鲜。最爱鱼苗穿碧荇，还怜荷叶叠青钱。闭关永日无车马，抱膝高吟自岁年。领得江湖无限趣，倚栏长对水中仙。
己酉除夕同苏汝载守岁
作者：邓云霄
朝代：明

名香手自焚，虚室坐氤氲。客是他乡聚，年从残烛分。头颅空老大，鸡鹜耻同群。明日探春去，相期弄白云。
希夷先生睡岩前新凿五龙池诗五首
作者：邓云霄
朝代：明

今古三更梦，乾坤一撮尘。君看长睡者，元是独醒人。不随丹诏起，苦被白云留。更有黑甜处，泉声绕枕流。堕驴聊一笑，化蝶梦偏长。何须论世代，人已到羲皇。静抱五龙寐，虚涵一镜空。洞天三十六，都在卧游中。嘱付池中水，长依高士眠。莫贪沧海阔，转眼变桑田。
希夷先生睡岩前新凿五龙池诗五首·其一
作者：邓云霄
朝代：明

今古三更梦，乾坤一撮尘。君看长睡者，元是独醒人。
希夷先生睡岩前新凿五龙池诗五首·其三
作者：邓云霄
朝代：明

堕驴聊一笑，化蝶梦偏长。何须论世代，人已到羲皇。
希夷先生睡岩前新凿五龙池诗五首·其二
作者：邓云霄
朝代：明

不随丹诏起，苦被白云留。更有黑甜处，泉声绕枕流。
希夷先生睡岩前新凿五龙池诗五首·其五
作者：邓云霄
朝代：明

嘱付池中水，长依高士眠。莫贪沧海阔，转眼变桑田。
希夷先生睡岩前新凿五龙池诗五首·其四
作者：邓云霄
朝代：明

静抱五龙寐，虚涵一镜空。洞天三十六，都在卧游中。
并头莲
作者：邓云霄
朝代：明

扇底薰风度暗香，美人相倚立横塘。翩跹翠盖笼双玉，想像潘妃狎六郎。携手更萦连理带，行云初下合欢床。谁怜越女停兰桨？怅望空歌水一方。
广陵即事
作者：邓云霄
朝代：明

桥上吹箫澹月华，隋堤新柳半藏鸦。佳人尽拥青鸾佩，豪客争归碧玉家。事往迷楼伤翠辇，时移幽观落琼花。愁闻古渡歌声急，夜夜涛来滚白沙。
庚午九日病足愁坐贞元毓庭过酌二首
作者：邓云霄
朝代：明

愁病柴扉昼不开，无情节序又相催。兵厨酒报新篘熟，陶令花迎旧客来。鸟雀窥门秋似水，鲸鲵翻海浪如雷。遥怜仗钺临戎者，閒暇还登戏马台。抱膝聊为梁父吟，忧时空郁杞人心。凄凄霜露催黄菊，浩浩烟波聚绿林。忍见颓城围破屋，愁闻哀角杂寒砧。醉乡别有清平界，好向中山古洞寻。
庚午九日病足愁坐贞元毓庭过酌二首·其一
作者：邓云霄
朝代：明

愁病柴扉昼不开，无情节序又相催。兵厨酒报新篘熟，陶令花迎旧客来。鸟雀窥门秋似水，鲸鲵翻海浪如雷。遥怜仗钺临戎者，閒暇还登戏马台。
庚午九日病足愁坐贞元毓庭过酌二首·其二
作者：邓云霄
朝代：明

抱膝聊为梁父吟，忧时空郁杞人心。凄凄霜露催黄菊，浩浩烟波聚绿林。忍见颓城围破屋，愁闻哀角杂寒砧。醉乡别有清平界，好向中山古洞寻。
庚午清明日感时事作
作者：邓云霄
朝代：明

久卧林泉阅岁时，近来消息转堪疑。落花飞絮春如梦，旧火新烟节暗移。窗户空闻喧燕雀，郊门谁复决雄雌。当年赌墅人何在？不为君王解劫棋。
庚申十月九日邀博罗张孟奇羊城韩孟郁李烟客陈治甫梁伯亨续旗峰登高之游分得七阳八齐勉成二律
作者：邓云霄
朝代：明

阳月南天菊正芳，登临九日亦重阳。一时高会开莲社，百里文星列雁行。酾酒岩峦纷拱揖，振衣云鸟共低昂。从来胜地缘诗重，却笑山灵喜欲狂。寒鸿飞尽朔天低，望断关山霜露凄。国难正悬辽海外，臣心遥到蓟门西。遗弓莫挽双龙驾，绝幕应烦八骏蹄。极目风尘堪涕泪，休誇客至与云齐。
庚申十月九日邀博罗张孟奇羊城韩孟郁李烟客陈治甫梁伯亨续旗峰登高之游分得七阳八齐勉成二律·其一
作者：邓云霄
朝代：明

阳月南天菊正芳，登临九日亦重阳。一时高会开莲社，百里文星列雁行。酾酒岩峦纷拱揖，振衣云鸟共低昂。从来胜地缘诗重，却笑山灵喜欲狂。
庚申十月九日邀博罗张孟奇羊城韩孟郁李烟客陈治甫梁伯亨续旗峰登高之游分得七阳八齐勉成二律·其二
作者：邓云霄
朝代：明

寒鸿飞尽朔天低，望断关山霜露凄。国难正悬辽海外，臣心遥到蓟门西。遗弓莫挽双龙驾，绝幕应烦八骏蹄。极目风尘堪涕泪，休誇客至与云齐。
庚申十月九日邀博罗张孟奇羊城韩孟郁李烟客陈治甫梁伯亨续旗峰登高之游分得七阳八齐勉成二律寄米君梦省城慰其穷愁相招过岁二首·其一
作者：邓云霄
朝代：明
体裁：七言律诗

侠气诗名满坫坛，傍人还作布衣看。交游末路情偏冷，霜雪前途日渐寒。疲马谁怜关塞远？孤鸿空叫稻粱难。君来且就袁安卧，长铗从今莫浪弹。
庚申孟冬韩孟郁年兄游罗浮归携诸词客过访留宿紫烟楼赋
作者：邓云霄
朝代：明

满袖烟霞称壮游，飞来仙舄自罗浮。雄谈客诧陈惊座，丽句人传赵倚楼。语罢虚檐低北斗，梦回高榻在南州。十年离索逢今夕，远胜山阴半夜舟。
庚申岁首张孟奇书来约人日为旗峰之游竟弗践盟且贻诗自嘲赋酬
作者：邓云霄
朝代：明

新向旗峰结幔亭，丹崖为障翠为屏。已沽春酒酬人日，不见仙槎度客星。书札往来烦雁使，岩扉寂寞怨山灵。停云赋就徒延伫，肠断罗浮一片青。
庚申至日
作者：邓云霄
朝代：明

柴门半掩有馀闲，至日何须更闭关。曝背自怜心尚赤，问年空叹鬓全斑。九天阊阖瞻新主，六载烟霞恋旧山。闻道盈虚同节序，功成曾见几人还。
庚申除夕邀米君梦守岁
作者：邓云霄
朝代：明

岁除家食尚凄然，更念穷愁滞客边。新主龙飞当九五，壮图鹏运后三千。林泉未破烟霞梦，日月空催犬马年。小榻短檠方丈室，与君趺坐共参禅。
度北峡关作效谢灵运体
作者：邓云霄
朝代：明

北土多平原，旷望弥宇宙。南行入舒城，始觉群峰辏。烟岚锁山门，岌巀土囊口。入之骇心魄，万状无不有。曲径剧羊肠，危峦压马首。稠迭若赑屃，连接如携手。溪回水懒流，天窄岩转陡。怪石献殊姿，蹲立像人兽。宿瘤与疥驼，未足仿奇丑。树杪见人家，云中听鸡狗。山魈并木魅，狞目楼林薮。悲风黑处来，万穴尽啸吼。束峡镇雄关，关门仅如斗。峻疑五丁凿，崄出三蜀右。一夫荷戈立，百万失驰骤。吾闻世有道，四夷自为守。凉德弃人和，殽函竟谁有。时事近多艰，豺狼满墟囿。我行逢岁晏，旅况动制肘。气寒风水涩，路远僮仆瘦。迷朦误东西，错莫乱昏昼。回驭愧王阳，寸心翻自疚。嗟予谬通籍，已落十年后。临关虽弃繻，偃蹇仍墨绶。既忝耳目司，何以酬敷奏。袖中五色石，安能补天漏。人运无百年，清霜入蒲柳。石火倏留光，谁复跻上寿。近耻鸡鹜群，远忆希夷友。丹砂庶可学，玄牝亦可叩。息踵踵常安，内视视乃久。停车问关吏，倘遇青牛叟。
度圜辕
作者：邓云霄
朝代：明

崤函天下险，尚觉让轘辕。百折盘孤径，双崖锁一门。秃松云共袅，怪石虎同蹲。默忆垂堂戒，吞声未敢言。
度大庾岭二首
作者：邓云霄
朝代：明

叱驭层峦冒险行，瘴烟回合旅魂惊。山盘鸟道无三蜀，路凿羊肠亦五丁。古庙风悲唐相树，荒屯月冷汉家营。故乡东望频回首，恨逐飞云片片生。洞壑萦回涧道幽，天开雄镇巩神州。分流楚粤中崖坼，异代兴衰入望愁。试向关门占紫气，谁从仙吏识青牛？息肩亭上人如许，来往风尘自白头。
度大庾岭二首·其一
作者：邓云霄
朝代：明

叱驭层峦冒险行，瘴烟回合旅魂惊。山盘鸟道无三蜀，路凿羊肠亦五丁。古庙风悲唐相树，荒屯月冷汉家营。故乡东望频回首，恨逐飞云片片生。
度大庾岭二首·其二
作者：邓云霄
朝代：明

洞壑萦回涧道幽，天开雄镇巩神州。分流楚粤中崖坼，异代兴衰入望愁。试向关门占紫气，谁从仙吏识青牛？息肩亭上人如许，来往风尘自白头。
度崤
作者：邓云霄
朝代：明

诘曲云生石，崚嶒磴叠冰。往来车互击，人马气如蒸。古驿通三晋，高原没二陵。因嗟割据者，天险未须凭。
度庾岭
作者：邓云霄
朝代：明

踏云循石磴，路仄水潺潺。万里常为客，十年频度关。人归鸿雁后，身老利名间。却笑宦游子，不如山鸟闲。
度梅关
作者：邓云霄
朝代：明

扰扰嗟行役，风尘老客颜。车从叱驭度，人是□□还。鸟道千岩合，羊肠一径攀。粤天南望尽，云际认乡关。
度沧浪水
作者：邓云霄
朝代：明

皎洁无冬春，清流一镜新。风恬波浩浩，岸险石粼粼。鼓枻逢渔父，怀沙吊楚臣。长缨行欲濯，凉雨未沾尘。
度溰州兰江
作者：邓云霄
朝代：明

兰江春水满，兰叶正初抽。系马绿杨树，扬帆青翰舟。香风吹两岸，旭日照中流。慷慨思公子，烟波未易求。
开阁
作者：邓云霄
朝代：明

绿水明帘内，青山出槛旁。年来太奢侈，对桂更焚香。
张孟奇乘五石瓠来观龙潭竞渡宴集同赋
作者：邓云霄
朝代：明

澄潭不减武陵幽，两岸楼台夹碧流。胜日笙歌纷猬集，晴天风浪有龙游。感时正切乘桴叹，怀古偏深吊屈愁。自笑江湖同瓠落，从君五石问沧洲。
张孟奇徐鸣卿招同黄贞父李伯远汤嘉宾毕孟侯蔡敬天韩孟郁刘百世陈元朋米仲诏西郊李将军园社集得天字排律三十一韵
作者：邓云霄
朝代：明

出郭春心净渺然，郊原晴绿草如烟。金银远寺云霞外，松柏诸陵日月边。南陌游人纷杂遝，西山爽气自澄鲜。鱼吹弱藻窥琼佩，燕蹴香泥落锦鞯。公子斗鸡随蹋鞠，隹人拾翠上秋千。红尘难觅虚无界，青甸遥寻小有天。梓泽侯家开别业，兰亭春宴集群贤。声名入洛人争重，诗赋游梁各竞妍。太白前身金粟佛，惠休今世玉堂仙。四愁高咏心游岳，千顷虚襟思涌泉。公干西园多骏藻，伟长邺下富鸿篇。琴心尽入中郎调，酒态惊看吏部眠。醉后芾书殊矫矫，草成琳檄自翩翩。出奇赵帜谁能拔，高议云台我愧先。百里应佔星并聚，连城今见璧相联。天垂柳幕供行帐，风扫花茵拥列筵。曲度松涛归晚浦，觞熏兰气对晴川。拍浮簪绂浑如奇，潦倒形骸信可捐。竹下围棋非赌墅，林间挥麈到忘筌。太常浪说真持戒，绣佛长斋岂入禅。白眼径宜呼白堕，青州何必减青田。佯狂自适贤人意，妙趣难教醒者传。已见携壶还荷锸，更闻骑马似乘船。酒龙沉醉如云卧，仙茗清泠带月煎。渴吻顿消神皎皎，睡魔潜去腹便便。催诗走笔惊铜钵，得句流霞映彩笺。可道元兄如季弟，谁居王后让卢前？千秋大业坛方建，五字长城壁愈坚。曼倩金门虚执戟，子云玄室负怀铅。蛩吟自觉难成响，牛耳看君递操欢。休向傍人誇贵纸，须知古调在无弦。
张孟奇招同谭汝丽韩孟郁坐月论诗得新字
作者：邓云霄
朝代：明

促膝丛谭玉漏频，虚襟灵籁两鲜新。河山不碍当空镜，风露偏怜倚桂人。望去婵娟堪换骨，吸来沆瀣净无尘。论诗已会泠泠意，舍筏何须更问津。
张孟奇贻诗促罗浮之游余以病臂弗果赴赋酬兼订后约
作者：邓云霄
朝代：明

春阴千里覆平芜，病臂长筇未易扶。康乐向饶山水兴，少文今喜卧游图。洞中自閟丹炉火，崖畔谁分竹叶符？梦里寻君疑换骨，飞云玉女已相呼。
张孟奇过访邻仙楼投赠新诗次韵答之
作者：邓云霄
朝代：明

习静巍楼万事轻，客来歌笑落层城。传书屡叹三年别，挂席惟消百里程。溟海雄风排槛急，罗浮佳气入杯清。紫霞去后芳邻寂，邀得才仙意倍倾。
张孟奇远访我如水居与陈仪翔酌赋二首
作者：邓云霄
朝代：明

岐路分携有梦寻，忽来嵇驾慰离心。宦经九折人俱老，业重千秋契转深。白首园林偏习懒，朱弦山水待知音。那能缩地相领近，日日开尊对竹阴。老去交亲未易逢，延津此日合双龙。行云聚散燕中社，归隐低昂海上峰。浩荡胜游骑五石，佯狂沉醉倒千钟。预愁弱柳难维棹，人隔罗浮紫翠重。
张孟奇远访我如水居与陈仪翔酌赋二首·其一
作者：邓云霄
朝代：明

岐路分携有梦寻，忽来嵇驾慰离心。宦经九折人俱老，业重千秋契转深。白首园林偏习懒，朱弦山水待知音。那能缩地相领近，日日开尊对竹阴。
张孟奇远访我如水居与陈仪翔酌赋二首·其二
作者：邓云霄
朝代：明

老去交亲未易逢，延津此日合双龙。行云聚散燕中社，归隐低昂海上峰。浩荡胜游骑五石，佯狂沉醉倒千钟。预愁弱柳难维棹，人隔罗浮紫翠重。
弹筝女
作者：邓云霄
朝代：明

春风醉客心，二八弹筝女。十唤不回言，六弦将手语。高调本西秦，流音翻激楚。落花天上来，行云无处所。日暮泛舟归，盈盈隔河渚。
归兴七首并序
作者：邓云霄
朝代：明

懒性宜高枕，途危畏及秋。非无溟北翼，自薄陇西游。葛令求丹药，江生笑黑头。凭谁解馀意，试一问沙鸥。尘容聊一洗，发垢正新梳。药里开蛛网，芸编走蠹鱼。调希弦可解，意到竹堪书。寄谢劳劳客，无烦问索居。岂避弓蛇影，生憎凫胫添。闲看稚子戏，未怪老夫潜。粳稻馀三釜，蚕桑具一缣。谁云吏情淡，盘有水晶盐。微禄不果腹，浮生堪息机。空囊吾已惯，丛桂旧相依。失路行偏远，回头未觉非。秋风病百草，正长北山薇。竹林真玩世，金马伪逃名。达士期朝彻，高人贵夜行。寒蝉秋自急，凉露饮逾清。天下滔滔是，吾将学偶耕。匡坐适禅心，西风入爽襟。归存压舟石，不用买山金。溟渤万千顷，罗浮四百岑。冷然如可禦，汗漫托知音。对妇品茶谱，呼儿检药经。一区虚白室，半亩草玄亭。浊酒堪埋照，东篱笑独醒。放歌元自解，歌竟若为听。
归兴七首并序·其一
作者：邓云霄
朝代：明

懒性宜高枕，途危畏及秋。非无溟北翼，自薄陇西游。葛令求丹药，江生笑黑头。凭谁解馀意，试一问沙鸥。
归兴七首并序·其七
作者：邓云霄
朝代：明

对妇品茶谱，呼儿检药经。一区虚白室，半亩草玄亭。浊酒堪埋照，东篱笑独醒。放歌元自解，歌竟若为听。
归兴七首并序·其三
作者：邓云霄
朝代：明

岂避弓蛇影，生憎凫胫添。闲看稚子戏，未怪老夫潜。粳稻馀三釜，蚕桑具一缣。谁云吏情淡，盘有水晶盐。
归兴七首并序·其二
作者：邓云霄
朝代：明

尘容聊一洗，发垢正新梳。药里开蛛网，芸编走蠹鱼。调希弦可解，意到竹堪书。寄谢劳劳客，无烦问索居。
归兴七首并序·其五
作者：邓云霄
朝代：明

竹林真玩世，金马伪逃名。达士期朝彻，高人贵夜行。寒蝉秋自急，凉露饮逾清。天下滔滔是，吾将学偶耕。
归兴七首并序·其六
作者：邓云霄
朝代：明

匡坐适禅心，西风入爽襟。归存压舟石，不用买山金。溟渤万千顷，罗浮四百岑。冷然如可禦，汗漫托知音。
归兴七首并序·其四
作者：邓云霄
朝代：明

微禄不果腹，浮生堪息机。空囊吾已惯，丛桂旧相依。失路行偏远，回头未觉非。秋风病百草，正长北山薇。
归兴诗六首
作者：邓云霄
朝代：明

世路纷惊眼，瞿塘更孟门。缴还腰下组，归去谷中村。桂树堪招隐，桃花欲问源。从今三径草，不敢怨王孙。龙性谁能降，鸥盟自可亲。好将湘上水，一洗马前尘。蕙帐眠山月，荷衣伴角巾。罗浮峰四百，猿鸟已迎人。岂为疑蛇影，吾其料虎须。生来无媚骨，故态本狂奴。仙境多羊石，南溟胜镜湖。何妨携雨管，窗下著潜夫。故乡今已到，更有醉中乡。儿解腌蒲俎，妻能录酒方。朝朝九酝里，日日七贤旁。莫笑馀全懒，栽花雨后忙。一村如斗大，烟月颇无边。已创祝鸡栅，还开放鹤田。浦沙堪系艇，鱼鳖不论钱。直到归耕处，方知沮溺贤。竹园吾旧里，改号小柴桑。松菊径还在，壶觞日更长。云边闻吠犬，花下问渔郎。谁似清都客，惟留鹿鹤粮。
归兴诗六首·其一
作者：邓云霄
朝代：明

世路纷惊眼，瞿塘更孟门。缴还腰下组，归去谷中村。桂树堪招隐，桃花欲问源。从今三径草，不敢怨王孙。
归兴诗六首·其三
作者：邓云霄
朝代：明

岂为疑蛇影，吾其料虎须。生来无媚骨，故态本狂奴。仙境多羊石，南溟胜镜湖。何妨携雨管，窗下著潜夫。
归兴诗六首·其二
作者：邓云霄
朝代：明

龙性谁能降，鸥盟自可亲。好将湘上水，一洗马前尘。蕙帐眠山月，荷衣伴角巾。罗浮峰四百，猿鸟已迎人。
归兴诗六首·其五
作者：邓云霄
朝代：明

一村如斗大，烟月颇无边。已创祝鸡栅，还开放鹤田。浦沙堪系艇，鱼鳖不论钱。直到归耕处，方知沮溺贤。
归兴诗六首·其六
作者：邓云霄
朝代：明

竹园吾旧里，改号小柴桑。松菊径还在，壶觞日更长。云边闻吠犬，花下问渔郎。谁似清都客，惟留鹿鹤粮。
归兴诗六首·其四
作者：邓云霄
朝代：明

故乡今已到，更有醉中乡。儿解腌蒲俎，妻能录酒方。朝朝九酝里，日日七贤旁。莫笑馀全懒，栽花雨后忙。
归里恭谒先墓
作者：邓云霄
朝代：明

游子天涯返，松楸大几围。腰横新束带，肠断旧斑衣。怪鸟如人哭，凄风拂泪飞。还惊云日暗，错认梦中归。
彭城书怀
作者：邓云霄
朝代：明

堤畔奔涛走吕梁，城南墟落莽苍苍。黄河近报千家哭，赤帝曾经百战场。日月浮生谁寿夭？兴亡人世几沧桑。试人沛里寻遗老，彭祖坟边半夕阳。
彭贞元移酌书画船与陈永平同赋
作者：邓云霄
朝代：明

有客携尊访薜萝，幽居三径晚凉多。莲花未觅游仙棹，石舫聊成隐士窝。宾主几人同李郭，园林此处少风波。留连不独观书画，更有游鱼解听歌。
徐州道中即事
作者：邓云霄
朝代：明

残照萧萧怪鸟鸣，飞蓬吹断旅魂惊。山空不见盘龙气，台古犹存戏马名。破屋几家频荷锸，冲波三面齧危城。可怜万顷膏腴地，水落沙平草自生。
得张无名雁字诗书此报之
作者：邓云霄
朝代：明

衡阳坐叹无来雁，有客偏传雁字诗。黄菊东篱谁共醉？碧云南国重相思。关山千里书归后，梁月三更梦破时。欲寄幽兰临楚水，湘灵瑶瑟不胜悲。
忆往日
作者：邓云霄
朝代：明

往事流年恨不同，依然羸马浪西东。闲来屈指长安陌，一笑浮生是梦中。
忆鹤诗
作者：邓云霄
朝代：明

悔将双羽客，博得一云屏。罨画摩寒玉，霜衣忆素翎。高楼中夜起，清唳隔林听。何事关人意，仙禽旧姓丁。
忧谗寓言
作者：邓云霄
朝代：明

问影何所为，愀然浑不语。共为天地客，暂与尔俦侣。孤灯对不疑，皓月还同步。勿逢沙中蜮，半路失相顾。
悲火葬
作者：邓云霄
朝代：明

夜雨啼乌黯自怜，何人忍断蓼莪篇。肯将儿女千行泪，尽付郊原一片烟。洞劫已甘投火宅，清凉无路到罗天。年年寒食清明节，徒向江边酹纸钱。
悲秋十八咏 其一 秋柳
作者：邓云霄
朝代：明

忆昔长条踠地垂，莺花醉杀五陵儿。可怜鶗鴂西风急，又被关山短笛吹。腰瘦楚宫无过辇，黛销隋苑有啼眉。请君回望红亭路，谁复临堤折一枝？
悲秋十八咏 其七 秋菰
作者：邓云霄
朝代：明

昆明池水起秋风，怜尔雕胡傍废宫。弱带枯茎斜照外，沉云宿雾乱流中。清波零落鱼龙夜，馀粒漂残雁鹜空。最是秋来衿枕冷，好将温席问渔翁。
悲秋十八咏 其三 秋枫
作者：邓云霄
朝代：明

逐臣何处想遗踪？湛湛江枫淡更浓。枝叶可能留岁色，丹青倏已变秋容。悲缠宋玉招魂句，恨结寒山半夜钟。闲续遗骚愁不寐，感时怀古意千重。
悲秋十八咏 其九 秋草
作者：邓云霄
朝代：明

霜风初落剪寒莎，扰扰飞萤扑野蛾。色接黄云秋出塞，怨深青冢夜闻歌。苍茫古道行人少，迢递长堤返照多。幂历正伤时序改，王孙归思近如何。
悲秋十八咏 其二 秋桐
作者：邓云霄
朝代：明

欹枕西窗夜寂寥，迎秋一叶已萧萧。露团金井千家冷，霜度龙门万里遥。晚咽寒蝉怜半落，朝翻警鹤叹全飘。幽人无限求凰意，闲抱朱弦倚树调。
悲秋十八咏 其五 秋荷
作者：邓云霄
朝代：明

凌波独立尔应难，绿袖红绡冉冉单。玉井峰头秋气早，若耶溪畔晚妆残。房空只有馀丝绕，心苦谁怜泣露寒？惆怅吴儿兼越女，棹歌归去若为欢。
悲秋十八咏 其八 秋葭
作者：邓云霄
朝代：明

日落平沙江路长，蒹葭凝望渺苍苍。数声孤雁天连水，八月凉风露化霜。絮入秋衣如薄茧，笳吹寒夜中清商。扁舟江上思归客，不待浮灰已断肠。
悲秋十八咏 其六 秋兰
作者：邓云霄
朝代：明

秋至怀人各一方，幽兰愁绝隔潇湘。采来衣袖逢多露，寄去江关恨异乡。远道残香容易歇，同心暗结竟难忘。平皋飒飒催寒急，谁倩轻云护晚霜。
悲秋十八咏 其十 秋蝉
作者：邓云霄
朝代：明

门巷萧疏秋色阑，哀蝉柳外几声残。跳枝择翳惊还咽，饮露含风瘦更寒。青镜暗调秦女鬓，素丝新入汉臣冠。弦中杀气催摇落，夜抚瑶琴不忍弹。
悲秋十八咏 其十一 秋燕
作者：邓云霄
朝代：明

怜汝归期道路长，好依残垒更回翔。向来华屋非新主，何必乌衣是故乡。万里风尘劳往返，百年时序有炎凉。休论王谢堂前事，寥落秋思易感伤。
悲秋十八咏 其十七 秋笳
作者：邓云霄
朝代：明

月引笳声出塞微，城南又合数重围。乍吹疲马寒嘶影，三奏严霜倒扑衣。乌集空营冤鬼哭，星低孤垒救兵稀。凭谁列作刘琨曲？半夜胡儿掩泪归。
悲秋十八咏 其十三 秋萤
作者：邓云霄
朝代：明

夜雨孤灯起旅愁，隔帘摇飏一萤流。谁云腐草无生意？忽见明珠已暗投。读罢虚窗千卷冷，放残深院六宫秋。年华代谢流光促，对尔还须秉烛游。
悲秋十八咏 其十二 秋雁
作者：邓云霄
朝代：明

落木萧萧雁影疏，西风几处怨离居。遥看列阵能成字，可怪经秋不寄书。雪窖北来边月苦，衡阳南下楚天虚。伤弓避弋呼群急，此日羁人意有馀。
悲秋十八咏 其十五 秋烽
作者：邓云霄
朝代：明

太白旄头夜并高，胡儿牧马过临洮。连营百道传烽火，飞檄三边插羽毛。光迸流星穿雁塞，气缠宝匣吼龙刀。捷书早达蓬莱殿，立马千门念正劳。
悲秋十八咏 其十八 秋砧
作者：邓云霄
朝代：明

少妇红颜黯自怜，下机鸣杵小楼前。捣残鸳锦非今日，梦隔龙沙又一年。不惜哀音催木叶，愿随明月到胡天。中原荒土无人辟，汉武时巡尚事边。
悲秋十八咏 其十六 秋笛
作者：邓云霄
朝代：明

苦调烦声急更迟，戍楼羌笛不胜悲。谁怜战久人先老？可念兵残将自疑。月黑关山全失道，风高杨柳半无枝。遥知朔漠烟尘惨，不似南征马上吹。
悲秋十八咏 其十四 秋角
作者：邓云霄
朝代：明

片角长鸣落晓星，雄关铁锁欲开扃。城头浪奏单于曲，漠北谁空老上庭？惨惨寒吹边草白，呜呜悲咽野磷青。征人正切南归梦，起傍墩台数驿亭。
悲秋十八咏 其四 秋槐
作者：邓云霄
朝代：明

瀼瀼玉露气萧森，疏翠残黄半不禁。壁水市空惟落叶，文昌殿冷岂成阴。婆娑坐惜殷生树，哀怨长悬庾信心。已悟南柯浑是梦，休将摇落动孤吟。
悲秋十八咏·秋柳
作者：邓云霄
朝代：明

忆昔长条踠地垂，莺花醉杀五陵儿。可怜鶗鴂西风急，又被关山短笛吹。腰瘦楚宫无过辇，黛销隋苑有啼眉。请君回望红亭路，谁复临堤折一枝？欹枕西窗夜寂寥，迎秋一叶已萧萧。露团金井千家冷，霜度龙门万里遥。晚咽寒蝉怜半落，朝翻警鹤叹全飘。幽人无限求凰意，闲抱朱弦倚树调。逐臣何处想遗踪？湛湛江枫淡更浓。枝叶可能留岁色，丹青倏已变秋容。悲缠宋玉招魂句，恨结寒山半夜钟。闲续遗骚愁不寐，感时怀古意千重。瀼瀼玉露气萧森，疏翠残黄半不禁。壁水市空惟落叶，文昌殿冷岂成阴。婆娑坐惜殷生树，哀怨长悬庾信心。已悟南柯浑是梦，休将摇落动孤吟。凌波独立尔应难，绿袖红绡冉冉单。玉井峰头秋气早，若耶溪畔晚妆残。房空只有馀丝绕，心苦谁怜泣露寒？惆怅吴儿兼越女，棹歌归去若为欢。秋至怀人各一方，幽兰愁绝隔潇湘。采来衣袖逢多露，寄去江关恨异乡。远道残香容易歇，同心暗结竟难忘。平皋飒飒催寒急，谁倩轻云护晚霜。昆明池水起秋风，怜尔雕胡傍废宫。弱带枯茎斜照外，沉云宿雾乱流中。清波零落鱼龙夜，馀粒漂残雁鹜空。最是秋来衿枕冷，好将温席问渔翁。日落平沙江路长，蒹葭凝望渺苍苍。数声孤雁天连水，八月凉风露化霜。絮入秋衣如薄茧，笳吹寒夜中清商。扁舟江上思归客，不待浮灰已断肠。霜风初落剪寒莎，扰扰飞萤扑野蛾。色接黄云秋出塞，怨深青冢夜闻歌。苍茫古道行人少，迢递长堤返照多。幂历正伤时序改，王孙归思近如何。门巷萧疏秋色阑，哀蝉柳外几声残。跳枝择翳惊还咽，饮露含风瘦更寒。青镜暗调秦女鬓，素丝新入汉臣冠。弦中杀气催摇落，夜抚瑶琴不忍弹。怜汝归期道路长，好依残垒更回翔。向来华屋非新主，何必乌衣是故乡。万里风尘劳往返，百年时序有炎凉。休论王谢堂前事，寥落秋思易感伤。落木萧萧雁影疏，西风几处怨离居。遥看列阵能成字，可怪经秋不寄书。雪窖北来边月苦，衡阳南下楚天虚。伤弓避弋呼群急，此日羁人意有馀。夜雨孤灯起旅愁，隔帘摇飏一萤流。谁云腐草无生意？忽见明珠已暗投。读罢虚窗千卷冷，放残深院六宫秋。年华代谢流光促，对尔还须秉烛游。片角长鸣落晓星，雄关铁锁欲开扃。城头浪奏单于曲，漠北谁空老上庭？惨惨寒吹边草白，呜呜悲咽野磷青。征人正切南归梦，起傍墩台数驿亭。太白旄头夜并高，胡儿牧马过临洮。连营百道传烽火，飞檄三边插羽毛。光迸流星穿雁塞，气缠宝匣吼龙刀。捷书早达蓬莱殿，立马千门念正劳。苦调烦声急更迟，戍楼羌笛不胜悲。谁怜战久人先老？可念兵残将自疑。月黑关山全失道，风高杨柳半无枝。遥知朔漠烟尘惨，不似南征马上吹。月引笳声出塞微，城南又合数重围。乍吹疲马寒嘶影，三奏严霜倒扑衣。乌集空营冤鬼哭，星低孤垒救兵稀。凭谁列作刘琨曲？半夜胡儿掩泪归。少妇红颜黯自怜，下机鸣杵小楼前。捣残鸳锦非今日，梦隔龙沙又一年。不惜哀音催木叶，愿随明月到胡天。中原荒土无人辟，汉武时巡尚事边。
悲笳篇
作者：邓云霄
朝代：明

边风杀气何萧萧，牧马南来势转骄。将军夜出弓横弰，鱼丽鹅鹳阵渐交。不知何人吹芦管，边风乍寂黄云断。胡兵意气涩不扬，汉卒肝肠凄欲懒。试听其中幽怨声，咿咿怀土不胜情。谁能一日离乡国，难舍双亲并弟兄。凉秋九月霜华重，枕戈应有阳台梦。塞北胭脂簇似花，关南珠翠团成凤。封侯拜将本无期，落月归心起远思。楚歌不救虞姬泣，笳韵宁忘越石悲。汉卒南还胡自北，疾归两泪犹沾臆。谁道和番用美人，只须一叶净边尘。
悲长城
作者：邓云霄
朝代：明

征夫三十万，总为筑城来。挥泪无乾土，舂声起旱雷。春闺人入梦，霜碛骨吹灰。万古长城下，愁云暗不开。
感旧
作者：邓云霄
朝代：明

两都旧社几人存，消息朦胧入梦魂。白发想非前日貌，玄亭或作别家园。暮云春树关山远，蒿里松邱涕泪繁。肠断六桥堤畔路，梅桹花落月黄昏。
感秋
作者：邓云霄
朝代：明

木落天空玉露飘，冰心不与叶同凋。一区偃仰容双膝，三仕浮沉历四朝。蚌蛤盈虚皆应月，海鸥来往自随潮。何人悟得行藏理？丛桂秋山岂待招。
感遇
作者：邓云霄
朝代：明

太虚干元化，圜转固无端。茫茫大千界，劫火或已然。谁持石五色，更为补皇天。堂上乐方宴，杞国空忧煎。山中抱黄犊，归去种春田。索居曾几何，夏火忽改木。夜露凄已白，桂枝自含绿。幽香好暗持，不为旁人馥。嗟彼园中葵，逢秋不卫足。君平既弃世，犹复在市廛。简圭出垢石，淤土生红莲。观化洞无始，不为买卜钱。大隐正在兹，授老垂空帘。鲁国尽若狂，钟鼓拜爰居。获麟不善保，反为尼父吁。皇风代沦煽，大道日丘墟。试问道傍者，何如沮溺愚。吾爱桃源洞，幽居绝世氛。子孙忘晋代，衣服自秦人。宁知镐池壁，久遗祖龙君。招魂长城下，不来早问津。愿将鸡犬去，永与麋鹿群。此亦一是非，彼亦一是非。人具曰予圣，乌能辨雄雌。所以古达人，一哂皆孩之。遐想鸿荒前，衣服乃毛皮。凿窍混沌死，吾将杜德机。翩翩汉飞将，射虎真空群。驭下闲刁斗，连营岂薄恩。罢来逢醉尉，不识故将军。梁燕兼门雀，飘如陌上尘。玉壶有天地，养晦以全真。精卫一何愚，衔尽西山石。东溟波万里，力微岂能敌。独怜帝女灵，芳魂或重溺。仲尼浮海心，李叟流沙迹。知不可柰何，安命甘踵息。邵平瓜已熟，五色绚田畴。人知瓜美好，讵识东陵侯。地近心偏远，路旁自悠悠。好扫秦坑灰，为他粪垄头。静坐心无事，幽居日觉长。明窗与净几，扫地更焚香。秋色已如此，浮云怪底忙。吟成聊抱膝，世路付亡羊。一破名利关，觉非如不及。设膻游蚁聚，张烛飞蛾集。得嗜性所便，近死乃逾疾。何如五彩囊，采露华山室。无事风尘眼，仙童坐相失。嗷嗷誇毗子，自谓挈瓶智。达者笑观场，翻同傀儡戏。君王怒偃师，手触歌声碎。谁知造化心，塞翁以为识。我登苏台上，怀古生百忧。霸气已沦没，草深麋鹿游。锦帆落天外，孤月照长洲。彼美五湖子，翛然不系舟。功成耻受爵，亮节激千秋。三五明月满，二八明月缺。大钧忌常盈，至人贵藏哲。犬出东门怨，鹤向华亭咽。梁鸿与德耀，赁春自埋没。千载阜庑下，令人想遗烈。家本罗浮下，萧然木石亲。扶桑东不远，勾漏亦为邻。学道炼金骨，三山期问津。岁星耻被谪，强之观国宾。矫矫野鹤性，饮啄惭向人。一迷红尘眼，五别青萝春。缑山倘相接，归揖云中君。陶令一以醉，柳春不复知。谁持千日酒，为息百年机。蛮触国蜗角，流血斗离披。蚩蚩名利间，所争亦如之。汉阴有遗老，岁暮可同归。傲吏坐漆园，悟得逍遥理。想像南华仙，似假北溟翅。鶤鹏息六月，天地乃一指。觉与蝶同蘧，梦随髅共语。嗟余竟内累，愧彼云中志。胡不瓠浮江，甘同鸱嚇鼠。平生大侠骨，岂是折腰具。拊髀友鸿蒙，据梧齐惠子。清风入修竹，洒尽诸苦趣。凉露可濯缨，不借西江水。
感遇·其一
作者：邓云霄
朝代：明

太虚干元化，圜转固无端。茫茫大千界，劫火或已然。谁持石五色，更为补皇天。堂上乐方宴，杞国空忧煎。山中抱黄犊，归去种春田。
感遇·其七
作者：邓云霄
朝代：明

翩翩汉飞将，射虎真空群。驭下闲刁斗，连营岂薄恩。罢来逢醉尉，不识故将军。梁燕兼门雀，飘如陌上尘。玉壶有天地，养晦以全真。
感遇·其三
作者：邓云霄
朝代：明

君平既弃世，犹复在市廛。简圭出垢石，淤土生红莲。观化洞无始，不为买卜钱。大隐正在兹，授老垂空帘。
感遇·其九
作者：邓云霄
朝代：明

邵平瓜已熟，五色绚田畴。人知瓜美好，讵识东陵侯。地近心偏远，路旁自悠悠。好扫秦坑灰，为他粪垄头。
感遇·其二
作者：邓云霄
朝代：明

索居曾几何，夏火忽改木。夜露凄已白，桂枝自含绿。幽香好暗持，不为旁人馥。嗟彼园中葵，逢秋不卫足。
感遇·其五
作者：邓云霄
朝代：明

吾爱桃源洞，幽居绝世氛。子孙忘晋代，衣服自秦人。宁知镐池壁，久遗祖龙君。招魂长城下，不来早问津。愿将鸡犬去，永与麋鹿群。
感遇·其八
作者：邓云霄
朝代：明

精卫一何愚，衔尽西山石。东溟波万里，力微岂能敌。独怜帝女灵，芳魂或重溺。仲尼浮海心，李叟流沙迹。知不可柰何，安命甘踵息。
感遇·其六
作者：邓云霄
朝代：明

此亦一是非，彼亦一是非。人具曰予圣，乌能辨雄雌。所以古达人，一哂皆孩之。遐想鸿荒前，衣服乃毛皮。凿窍混沌死，吾将杜德机。
感遇·其十
作者：邓云霄
朝代：明

静坐心无事，幽居日觉长。明窗与净几，扫地更焚香。秋色已如此，浮云怪底忙。吟成聊抱膝，世路付亡羊。
感遇·其十一
作者：邓云霄
朝代：明

一破名利关，觉非如不及。设膻游蚁聚，张烛飞蛾集。得嗜性所便，近死乃逾疾。何如五彩囊，采露华山室。无事风尘眼，仙童坐相失。
感遇·其十七
作者：邓云霄
朝代：明
体裁：古风

傲吏坐漆园，悟得逍遥理。想像南华仙，似假北溟翅。鶤鹏息六月，天地乃一指。觉与蝶同蘧，梦随髅共语。嗟余竟内累，愧彼云中志。胡不瓠浮江，甘同鸱吓鼠。平生大侠骨，岂是折腰具。拊髀友鸿蒙，据梧齐惠子。清风入修竹，洒尽诸苦趣。凉露可濯缨，不借西江水。
感遇·其十七
作者：邓云霄
朝代：明

傲吏坐漆园，悟得逍遥理。想像南华仙，似假北溟翅。鶤鹏息六月，天地乃一指。觉与蝶同蘧，梦随髅共语。嗟余竟内累，愧彼云中志。胡不瓠浮江，甘同鸱嚇鼠。平生大侠骨，岂是折腰具。拊髀友鸿蒙，据梧齐惠子。清风入修竹，洒尽诸苦趣。凉露可濯缨，不借西江水。
感遇·其十三
作者：邓云霄
朝代：明

我登苏台上，怀古生百忧。霸气已沦没，草深麋鹿游。锦帆落天外，孤月照长洲。彼美五湖子，翛然不系舟。功成耻受爵，亮节激千秋。
感遇·其十二
作者：邓云霄
朝代：明

嗷嗷誇毗子，自谓挈瓶智。达者笑观场，翻同傀儡戏。君王怒偃师，手触歌声碎。谁知造化心，塞翁以为识。
感遇·其十五
作者：邓云霄
朝代：明

家本罗浮下，萧然木石亲。扶桑东不远，勾漏亦为邻。学道炼金骨，三山期问津。岁星耻被谪，强之观国宾。矫矫野鹤性，饮啄惭向人。一迷红尘眼，五别青萝春。缑山倘相接，归揖云中君。
感遇·其十六
作者：邓云霄
朝代：明

陶令一以醉，柳春不复知。谁持千日酒，为息百年机。蛮触国蜗角，流血斗离披。蚩蚩名利间，所争亦如之。汉阴有遗老，岁暮可同归。
感遇·其十四
作者：邓云霄
朝代：明

三五明月满，二八明月缺。大钧忌常盈，至人贵藏哲。犬出东门怨，鹤向华亭咽。梁鸿与德耀，赁春自埋没。千载阜庑下，令人想遗烈。
感遇·其四
作者：邓云霄
朝代：明

鲁国尽若狂，钟鼓拜爰居。获麟不善保，反为尼父吁。皇风代沦煽，大道日丘墟。试问道傍者，何如沮溺愚。
戊午中秋夜泛
作者：邓云霄
朝代：明

懒将长笛倚高楼，爱玩波光狎海鸥。西北烽尘迷凤阙，东南天地落渔舟。千金不买中秋月，一醉能消万古愁。分付骊龙莫沉睡，弄珠今夜且同游。
戊午九日黄旗峰登高时辽左夷警孔棘兵衄将残神京岌岌觞不成醉诗以志之
作者：邓云霄
朝代：明

惆怅登高酒数巡，南来孤雁带边尘。秋深烽火传榆塞，天远江湖泣朽人。万里未酬鸣剑志，百年空老据鞍身。萸囊汉殿今何似？莽莽苍烟隔紫宸。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首
作者：邓云霄
朝代：明

虹垂远浦初消，雨过新潮未落。问津人入桃源，解语花窥珠箔。芳尊纵饮千场，佳节才过五日。试看龙戏成双，好似鸳飞有四。人如郭泰登仙，客异屈原既放。休歌捐佩哀词，且奏采菱新唱。碧树千重笼幄，清溪九曲通船。恍惚隋堤杨柳，遨游洛浦神仙。阴晴丽景皆宜，丝肉新声总好。近看画舫朱帘，如隔十洲三岛。兰桨万人鼎沸，绮罗两岸风轻。试问夺标扰扰，何如拾翠盈盈。绿竹家家临水，红蕖处处翻风。烟淡青楼在画，溪清彩鹢行空。五月朱明胜景，三杯白眼浮生。莫遣笙歌作闹，我爱冰壶独行。兰汀似妒绿衣，荔浦更摇红浪。轻舟江畔徐回，明月山头正上。月下壶觞乐甚，夜深灯火归迟。为报眠鸥宿鹭，休惊品竹弹丝。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其一
作者：邓云霄
朝代：明

虹垂远浦初消，雨过新潮未落。问津人入桃源，解语花窥珠箔。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其七
作者：邓云霄
朝代：明

绿竹家家临水，红蕖处处翻风。烟淡青楼在画，溪清彩鹢行空。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其三
作者：邓云霄
朝代：明

人如郭泰登仙，客异屈原既放。休歌捐佩哀词，且奏采菱新唱。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其九
作者：邓云霄
朝代：明

兰汀似妒绿衣，荔浦更摇红浪。轻舟江畔徐回，明月山头正上。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其二
作者：邓云霄
朝代：明

芳尊纵饮千场，佳节才过五日。试看龙戏成双，好似鸳飞有四。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其五
作者：邓云霄
朝代：明

阴晴丽景皆宜，丝肉新声总好。近看画舫朱帘，如隔十洲三岛。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其八
作者：邓云霄
朝代：明

五月朱明胜景，三杯白眼浮生。莫遣笙歌作闹，我爱冰壶独行。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其六
作者：邓云霄
朝代：明

兰桨万人鼎沸，绮罗两岸风轻。试问夺标扰扰，何如拾翠盈盈。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其十
作者：邓云霄
朝代：明

月下壶觞乐甚，夜深灯火归迟。为报眠鸥宿鹭，休惊品竹弹丝。
戊午五月八日招博罗张孟奇尹冲玄洪约吾温瑞明泛舟篁溪观竞渡余与陈美用同集笙歌士女之盛不减龙潭乐而共赋以落日放船好轻风生浪迟为韵得六言十首·其四
作者：邓云霄
朝代：明

碧树千重笼幄，清溪九曲通船。恍惚隋堤杨柳，遨游洛浦神仙。
戊午交秋患臂作
作者：邓云霄
朝代：明

凉吹惊秋至，孱躯苦病侵。萧条一叶下，凄恻百年心。壮志看孤剑，流光惜寸阴。闲庭聊抱膝，梁父若为吟。
戊午清明旗峰踏青因忆客岁是日携常湘云赋春游篇往事东流共增感叹二首
作者：邓云霄
朝代：明

共有杖头钱，同鸣郭外鞭。平芜初歇雨，嫩绿远连天。游兴看簪柳，春声乍听鹃。桃花思往日，对酒一潸然。绿阴团翠幄，白袷染红霞。宴笑宜长日，从容数落花。行厨非宿火，洗碗试新茶。馀兴还酣畅，城南问酒家。
戊午清明旗峰踏青因忆客岁是日携常湘云赋春游篇往事东流共增感叹二首·其一
作者：邓云霄
朝代：明

共有杖头钱，同鸣郭外鞭。平芜初歇雨，嫩绿远连天。游兴看簪柳，春声乍听鹃。桃花思往日，对酒一潸然。
戊午清明旗峰踏青因忆客岁是日携常湘云赋春游篇往事东流共增感叹二首·其二
作者：邓云霄
朝代：明

绿阴团翠幄，白袷染红霞。宴笑宜长日，从容数落花。行厨非宿火，洗碗试新茶。馀兴还酣畅，城南问酒家。
戊午除夕书怀二首
作者：邓云霄
朝代：明

碌碌浮生自岁年，屠苏一酌亦陶然。向来宠辱惊金注，老去逍遥且瓦全。半醉唾壶今懒击，长途疲马若为鞭。明朝酒伴如相问，酬答东风有百钱。叹老嗟贫满世间，匆匆华发换朱颜。可怜斗柄随时转，试问羲和几日闲。万事驰驱沉火宅，一窝安乐近蓬山。春来佳事知多少，除却登临即闭关。
戊午除夕书怀二首·其一
作者：邓云霄
朝代：明

碌碌浮生自岁年，屠苏一酌亦陶然。向来宠辱惊金注，老去逍遥且瓦全。半醉唾壶今懒击，长途疲马若为鞭。明朝酒伴如相问，酬答东风有百钱。
戊午除夕书怀二首·其二
作者：邓云霄
朝代：明

叹老嗟贫满世间，匆匆华发换朱颜。可怜斗柄随时转，试问羲和几日闲。万事驰驱沉火宅，一窝安乐近蓬山。春来佳事知多少，除却登临即闭关。
戊申七夕旅思
作者：邓云霄
朝代：明

万感集萧辰，羁怀难具陈。还因牛女会，远忆别离人。雨霁火云歇，天空秋气新。宦游今十载，依旧阮家贫。
戊申清明高梁桥申太仆招游
作者：邓云霄
朝代：明

宿雨初晴麦气凉，西郊芳草遍春光。舞回波影流偏驻，歌飏杨风絮更狂。士女行缠金屈膝，少年飞鞚紫游缰。谁怜散吏容疏放，岁岁看花大道旁。
戊辰七夕社集木兰堂晚泛步大复先生七夕韵
作者：邓云霄
朝代：明

啼罢莎鸡暑渐收，醉乡身世自悠悠。缑山想像回笙鹤，银汉迢遥会女牛。倚棹相看星满座，垂纶还倩月为钩。素心静照寒塘镜，不信悲秋有底愁。
戊辰仲秋晦前三日羊城孝廉张庸修黎美周载酒携二妓过镜园流觞听雨张孟奇冯无文及社中诸子同集用风字
作者：邓云霄
朝代：明

黄河九曲与天通，石涧鸣泉宛转同。客至并携中圣酒，雨晴双挂美人虹。流觞细点花间蕊，歌扇轻摇竹下风。漫道薜萝深处好，幽居疑在武夷中。
戊辰元旦立春恭遇新皇御极改元喜赋效祝
作者：邓云霄
朝代：明

龙飞御极正逢辰，北斗回杓泰运新。青帝青阳开左个，元年元旦应初春。冰山净扫豺狼影，凤诏重征草莽臣。旭日红云三殿晓，坐看万国尽来宾。
戏题榆钱二首
作者：邓云霄
朝代：明

翩翩南陌又东邻，芳树丛中若有神。正值韶光三月节，平分富贵万家春。飞空不倩青蚨翼，铺埒轻沾骏马尘。买得清风与明月，十千沽酒莫嫌频。淡烟笼日转花阴，高绕秋千度上林。试向名园拚一掷，酬他春夜值千金。斜穿嫩柳丝长短，细点新荷水浅深。莫怨东风漂荡尽，石家池馆亦消沉。
戏题榆钱二首·其一
作者：邓云霄
朝代：明

翩翩南陌又东邻，芳树丛中若有神。正值韶光三月节，平分富贵万家春。飞空不倩青蚨翼，铺埒轻沾骏马尘。买得清风与明月，十千沽酒莫嫌频。
戏题榆钱二首·其二
作者：邓云霄
朝代：明

淡烟笼日转花阴，高绕秋千度上林。试向名园拚一掷，酬他春夜值千金。斜穿嫩柳丝长短，细点新荷水浅深。莫怨东风漂荡尽，石家池馆亦消沉。
戏马台
作者：邓云霄
朝代：明

盖世当年气有无，霸王遗事见平芜。听歌帐底美人尽，戏马台前落日孤。瓦碎空墙喧鸟雀，草深荒砌任樵苏。更看硭砀云烟净，叹息英雄与世徂。
扫旧日山房
作者：邓云霄
朝代：明

寂寂幽斋半草莱，北山逋客正归来。江头渔父休相笑，海上鸥群莫浪猜。荒径松篁宜晚对，故人鸡黍得重陪。含香襆被浑闲事，五柳惟知浊酒杯。
扬子江夜泊逢友人自边回谈塞上事
作者：邓云霄
朝代：明

仗剑从军侠骨横，相逢凄恻十年情。醉来杨子潮头月，肠断蓬婆雪外城。汉将射雕吹晓角，胡儿牧马起边声。闻君话尽沙场苦，一夜西风白发生。
扬州花月歌
作者：邓云霄
朝代：明

君不见广陵潮接秦淮水，隋帝龙舟泛江沚。锦缆云帆天上来，丛丛绿鬓烟花里。艳曲新声度玉簧，蛾眉曼睩胜昭阳。至今士女传遗教，偷得宫中第一妆。岁岁踏青二三月，香车宝扇倾城发。柳幔花茵拥丽人，碧沙锦水摇仙袜。目眺更心招，穿堤更过桥。赠珰怜意密，掷果怨情遥。尽日春游欢未足，娟娟新月燃华烛。大道青楼几百家，家家尽唱迎郎曲。碧玉与潘安，相看两少年。排场齐蹴鞠，对舞上秋千。共道月明须纵酒，莫将花落恼啼鹃。花开花落无穷已，月圆月缺人相似。歌管常留富贵春，风光肯负繁华里。广陵自古擅风流，夜市箫声晓未收。不惜千金拚买笑，何须尺锦作缠头。花月能邀词客笔，还如何逊在扬州。
拟古宫词一百首·其一
作者：邓云霄
朝代：明

万国朝元捧圣君，烟开仙掌暖氤氲。九天初上重光日，三殿长飞五色云。
拟古宫词一百首·其一百
作者：邓云霄
朝代：明
体裁：七言绝句

身在天皇玉案前，自誇无事小神仙。宫中一日如千日，圣主长生更万年。
拟古宫词一百首·其七
作者：邓云霄
朝代：明

君王斋戒集灵台，玉露金茎不满杯。宫里琪花千万树，那能承露一齐开。
拟古宫词一百首·其七十
作者：邓云霄
朝代：明

属玉双飞太液池，采莲宫女画船移。莲房颗颗看相并，若个心中不带丝。
拟古宫词一百首·其七十一
作者：邓云霄
朝代：明

白苧声高秋夜长，谁移明月在昭阳？层台彩女罗衣薄，舞罢盈盈两袖霜。
拟古宫词一百首·其七十七
作者：邓云霄
朝代：明

天上人间迥不同，观名却月殿迎风。玉皇遥在红云里，十载深宫似梦中。
拟古宫词一百首·其七十三
作者：邓云霄
朝代：明

柏殿兰台秋兴高，词臣侍宴赐挥毫。斜飞墨雾鸾笺湿，赋就何人得锦袍？
拟古宫词一百首·其七十九
作者：邓云霄
朝代：明

御堤南望草萋萋，一半花香落燕泥。玉辇不来春又暮，谁云桃李易成蹊？
拟古宫词一百首·其七十二
作者：邓云霄
朝代：明

池中铺锦埒铺钱，水陆行游各丽妍。队队红妆随豹尾，少儿沿路拾金钿。
拟古宫词一百首·其七十五
作者：邓云霄
朝代：明

月冷霜清桂树丹，琉璃瓦上动微澜。双双白兔眠帘下，谁道深宫异广寒？
拟古宫词一百首·其七十八
作者：邓云霄
朝代：明

宝匣擎来彩胜新，金刀绣线佔阳春。中宫传谕加妆点，先赐椒房戚畹人。
拟古宫词一百首·其七十六
作者：邓云霄
朝代：明

院里霏霏三素云，却疑前世是元君。金钱不买长门赋，玉版亲书宝箓文。
拟古宫词一百首·其七十四
作者：邓云霄
朝代：明

正地氍毹戏彩球，至尊含笑赏先筹。鹦鹉杯前香似雾，杜鹃花外月如钩。
拟古宫词一百首·其三
作者：邓云霄
朝代：明

夜半君王八骏回，云璈仙管递相催。瑶池剩有青鸾使，侍女休歌赤凤来。
拟古宫词一百首·其三十
作者：邓云霄
朝代：明

云母屏风滤月光，凉于秋水白于霜。深宫寂寞如琼宇，莫遣清辉到玉床。
拟古宫词一百首·其三十一
作者：邓云霄
朝代：明

温泉暖室养花枝，二月新瓜已怪迟。谁道青皇入清禁？南墙幽草未曾知。
拟古宫词一百首·其三十七
作者：邓云霄
朝代：明

金屋沉沉懒探春，玉阶行倦坐花茵。将雏命侣双飞燕，打落青虫故中人。
拟古宫词一百首·其三十三
作者：邓云霄
朝代：明

飞萤过尽锦屏空，烺烺双星一水中。自是君恩若流火，秋来长夜在西宫。
拟古宫词一百首·其三十九
作者：邓云霄
朝代：明

桂宫初见羽旗还，愿乞馀丹驻妾颜。不惜妾颜薄西日，长承君寿比南山。
拟古宫词一百首·其三十二
作者：邓云霄
朝代：明

芙蓉锦带拂菱花，宝靥双双斗丽华。不畏秦台能照胆，却疑明月是依家。
拟古宫词一百首·其三十五
作者：邓云霄
朝代：明

懒将薄命苦悲伤，天地无心莫较量。唐苑恩光看放蝶，晋宫车驾本随羊。
拟古宫词一百首·其三十八
作者：邓云霄
朝代：明

裸游新馆映清波，长夏凉风澹绮罗。日晚散归金锁合，月明肠断夜舒荷。
拟古宫词一百首·其三十六
作者：邓云霄
朝代：明

春日晴曛锦绣堆，相期女伴上歌台。琐窗妆罢看蟢子，已报君王中使催。
拟古宫词一百首·其三十四
作者：邓云霄
朝代：明

独立银塘夜寂寥，芙蕖相倚背风飙。秋深自解宽衣带，不为君王好细腰。
拟古宫词一百首·其九
作者：邓云霄
朝代：明

千年花树忆仙家，好向双成学种花。红颊绯袍镇长在，肯将秋色换春华。
拟古宫词一百首·其九十
作者：邓云霄
朝代：明

三千粉黛各倾城，谁得君王唤小名？但愿身轻如燕子，更调歌嗓学流莺。
拟古宫词一百首·其九十一
作者：邓云霄
朝代：明

鹂黄札札弄金梭，织就花丛似绮罗。游遍六宫催秉烛，春光九十本无多。
拟古宫词一百首·其九十七
作者：邓云霄
朝代：明

君王偏爱广寒游，霓羽声喧桂影幽。醉把玉鞭空外指，彩云中夜度扬州。
拟古宫词一百首·其九十三
作者：邓云霄
朝代：明

兽炭金炉似火城，纷纷瑞雪洒云屏。如今不是陈时世，玉树惊看照后庭。
拟古宫词一百首·其九十九
作者：邓云霄
朝代：明

绿阴千顷洗残红，吹笛池边起晚风。折柳不须悲旧曲，飞花犹得入南宫。
拟古宫词一百首·其九十二
作者：邓云霄
朝代：明

蒲针柳线拂横塘，避暑乘凉过上阳。閒把玉环牵吉了，更将金弹打鸳鸯。
拟古宫词一百首·其九十五
作者：邓云霄
朝代：明

班娘才退赵姬升，卖赋还闻聘茂陵。一任君恩他处暖，妾心元在玉壶冰。
拟古宫词一百首·其九十八
作者：邓云霄
朝代：明

围栏换土护花王，爱尔春心不着忙。红玉一枝藏玳匣，百花开尽始成妆。
拟古宫词一百首·其九十六
作者：邓云霄
朝代：明

东宫花烛照芳春，鹤驭鸾车迓玉人。今夜洞仙三十六，争看织女度河津。
拟古宫词一百首·其九十四
作者：邓云霄
朝代：明

睡鸭香销烟霭浓，化为云气总从龙。谁知一片帘前雨，远隔巫山十二峰。
拟古宫词一百首·其二
作者：邓云霄
朝代：明

北斗低垂倚禁城，南山当殿更分明。合宫共祝齐天寿，鸣佩遥闻动地声。
拟古宫词一百首·其二十
作者：邓云霄
朝代：明

铜壶银汉水相连，宫漏微茫落远天。点点繁声那得尽，故将长夜续如年。
拟古宫词一百首·其二十一
作者：邓云霄
朝代：明

人在蓬莱阆苑中，由来弱骨有仙风。莲花不染空潭水，何用防閒托守宫？
拟古宫词一百首·其二十七
作者：邓云霄
朝代：明

玉华斗帐近承欢，宝枕携来号六安。细雨和风自然暖，不知帘外有春寒。
拟古宫词一百首·其二十三
作者：邓云霄
朝代：明

报道歌楼怒偃师，六宫长袖尽迟疑。圣人正奏虞韶乐，学士休裁舞马词。
拟古宫词一百首·其二十九
作者：邓云霄
朝代：明

上元烟景逐年新，幻出金鳌捧紫宸。火树万花光似昼，何须剪彩贴宜春。
拟古宫词一百首·其二十二
作者：邓云霄
朝代：明

承殿花深斗鸭栏，红云绿树倒微澜。鸳鸯鸂□纷相逐，谁侍龙颜倚槛看？
拟古宫词一百首·其二十五
作者：邓云霄
朝代：明

生来歌舞自能谙，旧住扬州傍绿潭。忽听采菱翻艳曲，令人肠断忆江南。
拟古宫词一百首·其二十八
作者：邓云霄
朝代：明
体裁：七言绝句

年年修禊浣平沙，太液烟波驻翠华。已遣少儿争斗草，更教宫女作司花。
拟古宫词一百首·其二十八
作者：邓云霄
朝代：明

年年修褉浣平沙，太液烟波驻翠华。已遣少儿争斗草，更教宫女作司花。
拟古宫词一百首·其二十六
作者：邓云霄
朝代：明

休沐经旬半理妆，唤随歌队过平阳。游丝百丈牵官树，底是春情似个长。
拟古宫词一百首·其二十四
作者：邓云霄
朝代：明

梦中据腹是苍龙，醒后遥闻万户钟。记得银屏隐香雾，高唐回首恨云封。
拟古宫词一百首·其五
作者：邓云霄
朝代：明

玉辇看梅爱淡香，宫中皆学寿阳妆。冰肌玉骨亭亭远，何用双蛾若许长？
拟古宫词一百首·其五十
作者：邓云霄
朝代：明

凝碧池边玉笛声，长生殿里结盟情。愁心欲向弹棋写，只恐心中自不平。
拟古宫词一百首·其五十一
作者：邓云霄
朝代：明

遥传辇度万年山，漫倚东风想佩环。细数落花无限恨，心随流水到人间。
拟古宫词一百首·其五十七
作者：邓云霄
朝代：明

渥洼神骏自西方，一入天冰苜蓿香。莫怪新妆梳堕马，君王昨日御乘黄。
拟古宫词一百首·其五十三
作者：邓云霄
朝代：明

琐窗秋尽度流萤，谁道长门次掖庭？日日焚香兼洗钵，只须朗诵法华经。
拟古宫词一百首·其五十九
作者：邓云霄
朝代：明

春朝太液暖溶溶，新水微茫混碧空。晓雾飞为神女雨，长桥化作美人虹。
拟古宫词一百首·其五十二
作者：邓云霄
朝代：明

东风送暖动轻绡，新创秦楼待品箫。闻道侯家尚公主，玉书先遣凤凰招。
拟古宫词一百首·其五十五
作者：邓云霄
朝代：明

东君回驭百花阑，万户春深莺舌残。魏紫姚黄都赏遍，沉香谁更倚阑乾？
拟古宫词一百首·其五十八
作者：邓云霄
朝代：明

中元佳节月华清，懒拍银盆弄化生。莫信官门才咫尺，还如弱水绕层城。
拟古宫词一百首·其五十六
作者：邓云霄
朝代：明

尚衣初进縠纱裳，夏树阴阴送嫩凉。羞把双眉裁柳叶，乱丝飘荡过南墙。
拟古宫词一百首·其五十四
作者：邓云霄
朝代：明

谁对螭头近御筵？迩英帘下集群贤。起居注罢簪彤管，女史频催索彩笺。
拟古宫词一百首·其八
作者：邓云霄
朝代：明

跪风太液折红莲，百尺龙舟水拍天。曲罢乘风欲飞去，绉裙还得号留仙。
拟古宫词一百首·其八十
作者：邓云霄
朝代：明

高高复道势凌空，步辇行游蹑彩虹。香屑霏微侵苑外，歌声摇曳落云中。
拟古宫词一百首·其八十一
作者：邓云霄
朝代：明

万紫千红斗岁华，玉堤堆锦又蒸霞。春来秋去深宫里，惟有菖蒲不作花。
拟古宫词一百首·其八十七
作者：邓云霄
朝代：明

千门万户望中赊，岁岁风吹御苑花。闻道画工随内使，又分十道选良家。
拟古宫词一百首·其八十三
作者：邓云霄
朝代：明

荔枝卢橘自南来，赤日黄尘驿使催。修贡谁怜飞骑远？荐新今见寝筵开。
拟古宫词一百首·其八十九
作者：邓云霄
朝代：明

大骂迎春耕籍田，三农九扈颂丰年。新雷隐隐随鸾辂，龙衮犹沾绿野烟。
拟古宫词一百首·其八十二
作者：邓云霄
朝代：明

春院传柑赐内官，金相玉质映雕盘。喜看叶带青云湿，更忆枝垂白露团。
拟古宫词一百首·其八十五
作者：邓云霄
朝代：明

哀蝉落叶送秋声，圣主新歌最有情。不恨香魂迷帐幕，更催方士访蓬瀛。
拟古宫词一百首·其八十八
作者：邓云霄
朝代：明

骊岫登高辇路长，行宫九日赐萸囊。莫言啼鴂芳菲尽，黄菊丛兰各佔香。
拟古宫词一百首·其八十六
作者：邓云霄
朝代：明

承恩有路到阳台，兰梦无征试堕钗。偷望前星佔气色，夜斟玄酒礼高禖。
拟古宫词一百首·其八十四
作者：邓云霄
朝代：明

水殿清波漾舞巾，轻盈罗袜不生尘。好邀西子湖边月，更照陈王赋里人。
拟古宫词一百首·其六
作者：邓云霄
朝代：明

太一祠前散晚霞，满坛灯烛映鸾车。九枝斜挂重输月，独炬偏开四照花。
拟古宫词一百首·其六十
作者：邓云霄
朝代：明

梨园弟子郁金裙，法曲声高响入云。月里曾教青女习，人间莫遣李模闻。
拟古宫词一百首·其六十一
作者：邓云霄
朝代：明

影蛾池畔月如霜，水碧沙明杜若香。宫女回波歌楚调，却疑行幸到潇湘。
拟古宫词一百首·其六十七
作者：邓云霄
朝代：明

月冷珠帘彻底清，银床冰簟梦难成。秋空万里无云气，桐叶翻阶作雨声。
拟古宫词一百首·其六十三
作者：邓云霄
朝代：明

愿随王母步天庭，扫地时窥玉札经。揲罢舞衣浴明水，霞冠秋礼一坛星。
拟古宫词一百首·其六十九
作者：邓云霄
朝代：明

上林秋尽兔狐肥，游猎平原驾末归。细草有心承玉佩，新霜莫遣湿龙衣。
拟古宫词一百首·其六十二
作者：邓云霄
朝代：明

露重参横春夜迟，不眠斜倚万年枝。花影正须留月姊，花心正好媚风姨。
拟古宫词一百首·其六十五
作者：邓云霄
朝代：明

谁家巧女上鸳机？才见柔桑又叶飞。南国绮纨新入贡，侍儿相劝易寒衣。
拟古宫词一百首·其六十八
作者：邓云霄
朝代：明

群鸡队队锦翎张，玉案旁边立贾昌。角胜何须金作距？禽心亦自妒专场。
拟古宫词一百首·其六十六
作者：邓云霄
朝代：明

砧声别院响沉沉，蛩透纱窗鹊绕林。惆怅秋衿凉吹入，君王空赐辟寒金。
拟古宫词一百首·其六十四
作者：邓云霄
朝代：明

朝来池面静无风，绕岸楼台落镜中。不信鳌头擎贝阙，请看波底有龙宫。
拟古宫词一百首·其十
作者：邓云霄
朝代：明

宫中雨露本无私，何意偏开向日枝？闻道侍臣开讲幄，多陈樛木咏螽斯。
拟古宫词一百首·其十一
作者：邓云霄
朝代：明

上苑秋千笑语同，湘裙罗袜远行空。昔传妙舞能擎掌，今见仙姬解御风。
拟古宫词一百首·其十七
作者：邓云霄
朝代：明

白茅方士奏灵符，十亩斋宫四面湖。好借琴高金色鲤，妾将骑去问麻姑。
拟古宫词一百首·其十三
作者：邓云霄
朝代：明

年来种竹傍琼轩，浮碧垂阴满院门。旭日自宜停凤侣，东风还待长龙孙。
拟古宫词一百首·其十九
作者：邓云霄
朝代：明

凤楼初阅献俘回，赐宴功臣画阁开。从此琵琶消怨调，燕支新进美人来。
拟古宫词一百首·其十二
作者：邓云霄
朝代：明

团扇轻摇水殿凉，巧裁明月绣鸾皇。不愁盛暑催香汗，只恐薰风不久长。
拟古宫词一百首·其十五
作者：邓云霄
朝代：明

百丈崇台接太清，低枝月桂挂檐楹。今朝宫监逢人说，亲听嫦娥叹息声。
拟古宫词一百首·其十八
作者：邓云霄
朝代：明

残柳萦烟锁翠眉，御沟流去杳无期。纵然红叶能传信，不及东风嫩绿时。
拟古宫词一百首·其十六
作者：邓云霄
朝代：明

花阴翠辇转迟迟，宫扇低回碍柳枝。怪底才人不轻折，君王偏念发生时。
拟古宫词一百首·其十四
作者：邓云霄
朝代：明

百花宿雾暖犹含，蜂蝶纷纷晓已酣。欲写春山入眉黛，近来云气蔽终南。
拟古宫词一百首·其四
作者：邓云霄
朝代：明

兽集长杨几万蹄，君王校阅御园西。妾身不惮当熊立，懒向楼头看斗鸡。
拟古宫词一百首·其四十
作者：邓云霄
朝代：明

尘流阿阁怨閒居，弥子龙阳乐有馀。今日不须誇矫驾，他年终见泣前鱼。
拟古宫词一百首·其四十一
作者：邓云霄
朝代：明

射蛟鞭石总荒唐，翠辇频年到海旁。谁识神仙无定寄？宫中亦有杜兰香。
拟古宫词一百首·其四十七
作者：邓云霄
朝代：明

照影池边绣领斜，踏青同步御沟沙。昭仪欲佩宜男草，嘱尔先栽夜合花。
拟古宫词一百首·其四十三
作者：邓云霄
朝代：明

判断春光太有情，柳眉桃颊笑相迎。也知殿角新雷响，不及君王羯鼓声。
拟古宫词一百首·其四十九
作者：邓云霄
朝代：明

黄姑渚畔夕流深，牛女相期此夜心。共道天孙因巧误，懒排瓜果学穿针。
拟古宫词一百首·其四十二
作者：邓云霄
朝代：明

淡云笼日醉花天，红雨侵阶点绿钱。宫柳春来如妾懒，昼长无事但三眠。
拟古宫词一百首·其四十五
作者：邓云霄
朝代：明

宫中寒食赐金钱，共对饧糕忆往年。可怪御厨犹禁火，玉堤芳树自含烟。
拟古宫词一百首·其四十八
作者：邓云霄
朝代：明

淋池流水日汤汤，清泪犹随出禁墙。已见西风生殿角，不须制曲更招商。
拟古宫词一百首·其四十六
作者：邓云霄
朝代：明

下来蚕室缫新丝，心绪缠绵春日迟。不及采桑南陌女，双蛾何用似人眉？
拟古宫词一百首·其四十四
作者：邓云霄
朝代：明

夜来急雨春风喧，霁后梨花满院门。试向上林听百舌，始知鹦鹉未多言。
拟古杂体十九首并序 其一 古思边
作者：邓云霄
朝代：明

边马渴长嘶，夜过长城窟。欲饮嫌水腥，其中多胔骨。昨日鸣战鼓，今宵闻鬼啼。生入玉门他日事，深闺且慢梦辽西。
拟古杂体十九首并序 其七 钓竿歌
作者：邓云霄
朝代：明

古人钓国复钓名，严滩渭水未全清。美人修竿生自直，和烟砍却还青青。连举六鳌笑不取，桂舟浅浦何容与。寄语悠悠世上儿，江月江风本无主。
拟古杂体十九首并序 其三 折杨柳
作者：邓云霄
朝代：明

杨叶开时学妾眉，杨条折处正伤离。杨花乱舞撩春思，况罥东风百尺丝。
拟古杂体十九首并序 其九 昭君辞
作者：邓云霄
朝代：明

嫖姚北伐军声起，左贤祭马擐弓矢。汉胡格斗沙场里，伏尸如山一千里。不及明妃西入胡，胡庭美女皆羞死。翻将汉曲奏琵琶，雪碛穹庐冬见花。万古惟悲青冢月，谁怜诸将骨如麻。
拟古杂体十九首并序 其二 古别离
作者：邓云霄
朝代：明

悲来不数斑竹血，愁来不数青冢月。人心咫尺有别离，床前忽自成胡越。君不见相如已受长门金，茂陵欲娶成哀吟。道旁一顾停五马，蛾眉相遇黄泉下。
拟古杂体十九首并序 其五 关山月
作者：邓云霄
朝代：明

关山随地阔，明月万里同。莫言万里同，更有雨兼风。嫦娥好独处，玉兔还为侣。闲庭月落尚捣衣，乞将灵药学轻飞。不然吹晕翻成缺，待与边城一解围。
拟古杂体十九首并序 其八 陌上桑
作者：邓云霄
朝代：明

当春绿桑柔，怀春女出游。不及秦氏女，百媚娇且羞。使君来，一何愚。停道侧，久踟蹰。使君不念立马疲，妾自归去怜饥。
拟古杂体十九首并序 其六 艾如张曲
作者：邓云霄
朝代：明

萧萧蓬与艾，稚子张罗戏。黄口动成擒，焉知青鸟志。高飞远食玉山禾，机械篱边奈尔何。
拟古杂体十九首并序 其十 王子乔
作者：邓云霄
朝代：明

人道迩，仙道遐。不见王子乔，千年一去不还家，寂寥笙鹤令人嗟。彭祖巫咸前后死，玉棺何处葬仙子。
拟古杂体十九首并序 其十三 虾䱉篇
作者：邓云霄
朝代：明

不识三神山，乃在六鳌背。任公一举钓，失水翻成脍。谁知尔虾䱉，乃在蹄涔内。鄙夫营七尺，达士期方外。
拟古杂体十九首并序 其十九 当垆曲
作者：邓云霄
朝代：明

客来未饮酒，熏却东风醉。胡姬十二试当垆，见客含羞翻欲退。新教一曲能半能，歌喉娇涩水凝。豆蔻枝头花未吐，芳心一点轻于露。槽边㶁㶁滴酴醾，迷杀阳城下蔡儿。
拟古杂体十九首并序 其十二 鞠歌行
作者：邓云霄
朝代：明

年年上巳与清明，九衢车马嬉春晴。琼楼弄琵琶，故作断肠声。何人传此曲，曲罢春郊遍青绿。踏青女儿年十五，纤腰如柳向人舞。蹴鞠蹴鞠夜忘归，归来庭畔月移午。
拟古杂体十九首并序 其十五 箜篌引
作者：邓云霄
朝代：明

弹箜篌，声正扬。河之水，流汤汤。被发之叟学吕梁，有身反向鱼腹藏。传语此公无渡河，渡河当更奈公何，人间平地多风波。
拟古杂体十九首并序 其十八 善哉行
作者：邓云霄
朝代：明

百年何蠢蠢，少女看木槿。一朝失顾盼，红颜零落尽。来日苦短去日长，麻姑金母发如霜。蓬莱山下水，已种数株桑。感此芳时春将晚，酒朋棋伴郊游远。牵落日，倩游丝。黄鹂唤东风，为我停须斯。杖头休道酒价乏，隔岸榆钱飞策策。借问海上仙，何如此欢伯？歌善哉，醉方归。
拟古杂体十九首并序 其十六 日出行
作者：邓云霄
朝代：明

世上何碌碌，名利驱人不遑宿。君看日亦无闲时，东海西山转如毂。誇父誇父何其愚，与日竞走胡为乎。
拟古杂体十九首并序 其十四 乌生八九子
作者：邓云霄
朝代：明

君不见古时九日烧天红，乌生九子巢日中。飞上天门尾毕捕，落翅徒伤后羿弓。乌乃叩阍诉天帝，后羿何不念其妻。窃药一入月，弯弓不射还嗟别。兔何德兮乌何辜，世间贞女多狂夫。
拟古杂体十九首并序 其四 远期篇
作者：邓云霄
朝代：明

远期共携手，百年未为久。君看貌如花，倏忽成老丑。蓬山仙子金银台，坐见蟠桃几度开。为报看棋烂柯客，子孙不识好归来。
拟古杂体十九首并序·古思边
作者：邓云霄
朝代：明

边马渴长嘶，夜过长城窟。欲饮嫌水腥，其中多胔骨。昨日鸣战鼓，今宵闻鬼啼。生入玉门他日事，深闺且慢梦辽西。悲来不数斑竹血，愁来不数青冢月。人心咫尺有别离，床前忽自成胡越。君不见相如已受长门金，茂陵欲娶成哀吟。道旁一顾停五马，蛾眉相遇黄泉下。杨叶开时学妾眉，杨条折处正伤离。杨花乱舞撩春思，况罥东风百尺丝。远期共携手，百年未为久。君看貌如花，倏忽成老丑。蓬山仙子金银台，坐见蟠桃几度开。为报看棋烂柯客，子孙不识好归来。关山随地阔，明月万里同。莫言万里同，更有雨兼风。嫦娥好独处，玉兔还为侣。闲庭月落尚捣衣，乞将灵药学轻飞。不然吹晕翻成缺，待与边城一解围。萧萧蓬与艾，稚子张罗戏。黄口动成擒，焉知青鸟志。高飞远食玉山禾，机械篱边奈尔何。古人钓国复钓名，严滩渭水未全清。美人修竿生自直，和烟砍却还青青。连举六鳌笑不取，桂舟浅浦何容与。寄语悠悠世上儿，江月江风本无主。当春绿桑柔，怀春女出游。不及秦氏女，百媚娇且羞。使君来，一何愚。停道侧，久踟蹰。使君不念立马疲，妾自归去怜饥。嫖姚北伐军声起，左贤祭马擐弓矢。汉胡格斗沙场里，伏尸如山一千里。不及明妃西入胡，胡庭美女皆羞死。翻将汉曲奏琵琶，雪碛穹庐冬见花。万古惟悲青冢月，谁怜诸将骨如麻。人道迩，仙道遐。不见王子乔，千年一去不还家，寂寥笙鹤令人嗟。彭祖巫咸前后死，玉棺何处葬仙子。出东门，临大道。道上来往人，一行一回老。莫嫌相对贫，相对贫亦好。将进酒，强牵衣。云离山，几岁归。车轮未转肠先转，万行涕下风吹断。君去郊送归郊迎，黄金斗印莫相轻。年年上巳与清明，九衢车马嬉春晴。琼楼弄琵琶，故作断肠声。何人传此曲，曲罢春郊遍青绿。踏青女儿年十五，纤腰如柳向人舞。蹴鞠蹴鞠夜忘归，归来庭畔月移午。不识三神山，乃在六鳌背。任公一举钓，失水翻成脍。谁知尔虾䱉，乃在蹄涔内。鄙夫营七尺，达士期方外。君不见古时九日烧天红，乌生九子巢日中。飞上天门尾毕捕，落翅徒伤后羿弓。乌乃叩阍诉天帝，后羿何不念其妻。窃药一入月，弯弓不射还嗟别。兔何德兮乌何辜，世间贞女多狂夫。弹箜篌，声正扬。河之水，流汤汤。被发之叟学吕梁，有身反向鱼腹藏。传语此公无渡河，渡河当更奈公何，人间平地多风波。世上何碌碌，名利驱人不遑宿。君看日亦无闲时，东海西山转如毂。誇父誇父何其愚，与日竞走胡为乎。井不吸，虚银床。桐易老，思鸾凰。削桐为琴扬哀音，秋思千重如井深。邻姑听琴夜独语，井鲋孑孑谁与处。百年何蠢蠢，少女看木槿。一朝失顾盼，红颜零落尽。来日苦短去日长，麻姑金母发如霜。蓬莱山下水，已种数株桑。感此芳时春将晚，酒朋棋伴郊游远。牵落日，倩游丝。黄鹂唤东风，为我停须斯。杖头休道酒价乏，隔岸榆钱飞策策。借问海上仙，何如此欢伯？歌善哉，醉方归。客来未饮酒，熏却东风醉。胡姬十二试当垆，见客含羞翻欲退。新教一曲能半能，歌喉娇涩水凝。豆蔻枝头花未吐，芳心一点轻于露。槽边㶁㶁滴酴醾，迷杀阳城下蔡儿。
拟吴宫行乐词五首并序
作者：邓云霄
朝代：明

阵扫东南一敛收，水犀十万日椎牛。君王气盖百二州，锦帆龙舸江中流。吴歈子夜风傅曲，台上栖乌不得宿。苏台高出浮云外，吴越诸山几案对。美人舞罢王半醉，丝管啁啾滴空翠，珠帘卷却吴江水。斗鸡陂西走狗塘，云芽露蕊红兰芳。美人拾翠行采香，珠璎宝衱摇琅琅。归来响屟香风绕，月娥西镜森相照，天鸡不报吴宫晓。乌啼集菀不集枯，越王行酒妻与夫。东南半壁开霸图，烟沉烽净一事无，今不行乐胡为乎。茂苑花，阊门柳。万石钟，千日酒。醉杀吴儿小垂手。采莲夜渡消夏湾，鱼龙听曲沧波间。谁解浣纱裁白纻，岁岁年年呈妙舞。
拟吴宫行乐词五首并序·其一
作者：邓云霄
朝代：明

阵扫东南一敛收，水犀十万日椎牛。君王气盖百二州，锦帆龙舸江中流。吴歈子夜风傅曲，台上栖乌不得宿。
拟吴宫行乐词五首并序·其三
作者：邓云霄
朝代：明

斗鸡陂西走狗塘，云芽露蕊红兰芳。美人拾翠行采香，珠璎宝衱摇琅琅。归来响屟香风绕，月娥西镜森相照，天鸡不报吴宫晓。
拟吴宫行乐词五首并序·其二
作者：邓云霄
朝代：明

苏台高出浮云外，吴越诸山几案对。美人舞罢王半醉，丝管啁啾滴空翠，珠帘卷却吴江水。
拟吴宫行乐词五首并序·其五
作者：邓云霄
朝代：明

茂苑花，阊门柳。万石钟，千日酒。醉杀吴儿小垂手。采莲夜渡消夏湾，鱼龙听曲沧波间。谁解浣纱裁白纻，岁岁年年呈妙舞。
拟吴宫行乐词五首并序·其四
作者：邓云霄
朝代：明

乌啼集菀不集枯，越王行酒妻与夫。东南半壁开霸图，烟沉烽净一事无，今不行乐胡为乎。
拟春闺晓起
作者：邓云霄
朝代：明

春深节气柔，独夜贮春愁。欹枕钟敲梦，开檐月在钩。栏花怜并倚，林鸟语相求。女伴催妆竟，招邀淇上游。
拟竹枝词四首
作者：邓云霄
朝代：明

溪女蓬鬟日召负，担头十指尚纤纤。路逢年少轻调笑，连袂清歌望酒帘。狂夫一去动经秋，日日祈神锦水头。每下鸣机逢七夕，几回肠断为牵牛。剑阁连云欲插天，人心险恶更堪怜。凭君寄谢临邛女，又被风吹过别弦。薛涛坟畔尽桃花，犹忆新笺锦作霞。云雨竟随巫峡散，空余明月落谁家。
拟竹枝词四首·其一
作者：邓云霄
朝代：明

溪女蓬鬟日召负，担头十指尚纤纤。路逢年少轻调笑，连袂清歌望酒帘。
拟竹枝词四首·其三
作者：邓云霄
朝代：明

剑阁连云欲插天，人心险恶更堪怜。凭君寄谢临邛女，又被风吹过别弦。
拟竹枝词四首·其二
作者：邓云霄
朝代：明

狂夫一去动经秋，日日祈神锦水头。每下鸣机逢七夕，几回肠断为牵牛。
拟竹枝词四首·其四
作者：邓云霄
朝代：明

薛涛坟畔尽桃花，犹忆新笺锦作霞。云雨竟随巫峡散，空余明月落谁家。
挽京营游击将军湛阳生有引
作者：邓云霄
朝代：明

薤露催人屈壮图，半生蹭蹬老穷途。筹边自合铭燕石，指佞何烦料虎须。幕府有金酬部曲，田园无业抚诸孤。国仇未报仍家难，知尔英魂击剑呼。
挽四川资阳学博简念蒙会兄
作者：邓云霄
朝代：明

冷落青毡白发多，长途薄宦久蹉跎。浮生总付邯郸梦，归榇还惊滟滪波。藜阁烟灯消夜火，松邱风雨泣寒萝。西垣旧是论文地，掩泪伤心不忍过。